text:
NI KUKI KUNENGA NO KUVUGA IBIBI BYAKOZWE NA FPR NABAKORANYE NAYO, BIFATWA NK’UBUHEZANGUNI ?
- Views 3021
Ni kenshi abantu bakoranye na FPR Inkotanyi muzumva bamaganira kure uwo ariwe wese, wavuga ko amoko afite uruhare mu micungire mibi y’ibyarubanda, mu kwigizayo abahutu mu gihe cyo gusangira ibyiza by’igihugu, mu kugabana ubutegetsi ntawe uheje undi, mu gusobanura amateka mabi yaranzwe n’ingoma ntutsi, mu kuvuga neza inkomoko y’Urwanda n’abanyarwanda nibyagiye bibaranga mu bihe binyuranyuranye.
Muzumva kandi abo bantu basangiye na FPR inkotanyi, bakanayifasha kugera ku butegetsi, bitanguranwa bo bakigira ba miseke igoroye, maze bakiyita ko bo ari mberabyombi(ntaho babogamiye)ndetse bagashinja ubuhezanguni abahutu n’abatutsi batanyurwa nibyo FPR inkotanyi ikora, ntibanatinya no kubita interahamwe, ndetse bahita banabacira urubanza ko abo bagomba kwicwa cyangwa gufungwa, biti ihi se ko bagomba gupakirwa (ku bahunze) bakajyanwa mu rwanda gukanirwa urubakwiye na FPR Inkotanyi. Bababazwa cyane no kumva hari umuhutu uvuze ko yacitse kw’icumu rya FPR n’abayishyigikiye mu bwicanyi yakoze bwibasiye abahutu, bo bakavuga ko abahutu bapfuye baguye mu mirwano, mbese ko ari ibitambo by’intambara.
Ntabwo bitangaje, abo FPR inkotanyi zakoranye nabo bose, bashobora kuba bagirana nayo igihango kandi bakaba banagomba kucyubahiriza bidapfa bidakuka, niyo baba batagikorana nayo, indahiro yo gucibwa umutwe igumya kubatera ubwoba, bityo bakayivamo ariko ubwonko bw’umutwe wabo bugasigara burengera iyo ndahiro yo kudatatira FPR Inkotanyi.
Tubona benshi hanze hano bivugwa ko bahunze ubutegetsi bubi bw’agatsiko, bavuga agatsiko kuko FPR yo n’ibitekerezo bibaba mu mutwe ari mahwi,mbese ni mfa mfe, kuko ntawabatandukanya nayo. Aho uburyo bwo gutangira ibitekerezo ku mbuga nkoranyambaga buziye, bene aba bantu uvuze ko imicungire n’imitegekere ya FPR Inkotanyi itabereye abahutu, bo bahita bakwamaganira kure ngo ikibazo si ubwoko, ikibazo ni agatsiko kari k’ubutegetsi; iyo ubabajije ako gatsiko uko kangana, usanga bagusubiza ko ari Kagame Paul, umuryango we n’abamucungira ibisahurano yibye rubanda.
UKURI KURI HEHE KUBYEMEZWA N’ABA BAFATANYABIKORWA NA BARENGEZI BA FPR ?
None se bavandimwe, rubanda, niba ikibazo cy’amoko nta ruhare gifite mubibazo u Rwanda n’abanyarwanda bafite, ubwami bw’abatutsi bujya gushingwa hari haherewe kuki, nukuvuga se ko uRwanda rw’abayeho igihe cyose rufite ubutegetsi bushingiye kubatutsi ba Bega n’Abanyiginya gusa? Igisubizo ni Oya, Urwanda rwabanje gutegekwa n’Abahinza kugeza igihe abatutsi baziye maze mu buriganya bwinshi bakica abahutu babacumbikiye maze bakabanyaga ingoma bategekaga ndetse bakanabica nabi cyane.
Ntibyaciriye aho, abami b’abatutsi bamaze kwica Abahinza, bishe n’abo batwaranaga maze bakabaca ubugabo(amabya) bakajya bayambika ingoma ya Kalinga, kugirango bibe ikitegererezo hatazagira umuhutu wongera kubyutsa umutwe agatekereza kuyobora igihugu cye cy’Urwanda, ubu bugizi bwa nabi bwakorerwaga abahutu, bugakorwa habona kandi bikabera imbere y’umuryango wuwahohoterwaga(rubanda,abaturanyi, umugore n’abana),uwavuga rero ko ikibazo cyacu ari amoko, nubwo habaye ubuyobozi bwiza cyageraho kikabonerwa umuti urambye, ntabwo yaba yibeshye.
Ibikangato n’iterabwoba bigerekwa kuvuze ko amoko afite uruhare runini mu miryanire y’abanyarwanda, ibyo nabigereranya n’ubugambanyi, ndetse no gutiza FPR inkotanyi ingufu, kugirango abanyarwanda bakomeze bajiragire, bahuzagurika kuko batamenya uwo barwana nawe, bityo umututsi wihishe inyuma y’ibibi byose n’iterabwoba ritegekeshejwe Urwanda, agumye akande umuhutu kugeza k’umuhutu wa nyuma uzajya yerekwa amahanga n’abamukerarugendo ngo barebe uko abahutu basaga.Ibi byarageragejwe mu gihe cy’imyaka irengaho gato 400, ingoma Nyega na Nyiginya bamaze basimburana mu gukandamiza abahutu, ariko Imana ikinga akaboko ntibabarangiza, ubu abuzukuru n’abuzukuruza b’umushinga wo kurimbura abahutu ukaba ukomeje mu Rwanda, uyobowe na Kagame, n’abatutsi bamushigikiye hiyongereyeho n’abahutu b’abaja, bazwi nk’abateruzi b’ibibindi. Si aha gusa ibikorwa bibisha byaba bantu bigarukira kuko no hanze, hari amashami ya FPR, asa nashinzwe kuyobya Rubanda, kuyiryanisha, no kuyisinziriza ngo yibagirwe ikiyirukankana, aba nibo baba barekereje kwita umuhezanguni, Interahamwe, umwicanyi, umuntu wese uvuze ko amoko cyane Abatutsi bamaze Abahutu.
Nubwo aba bahakana bakanamagana uwo ariwe wese uzana ikibazo cy’ikandamizwa ry’abahutu rikozwe n’abatutsi,ntabwo berura cyangwa ngo basobanurire abanyarwanda, impamvu iyo FPR inkotanyi yageraga ahantu mu gihe cy’urugamba n’inzirabwoba, yicaga Abahutu gusa, maze igahembura abatutsi ibasaba no kuyikurikira ku rugamba kandi bigakorwa gutyo nkuko ibishatse.Ntibanasobanura nanone ikiba kigamijwe iyo hashyizweho nka za gahunda za « ndumunyarwanda » imbuto fondation, AVEGA , Ibuka, FARG, AERG n’ibindi bigamije gushyigikira abatutsi no kubateza imbere,kugirango basumbe abahutu mu nzego zose, maze abahutu bazicwe n’agahinda, ubukene, n’amaganya ahoraho kugeza igihe biyahuriye.Iyo bigeze ahangaha, abashyigikiye FPR ariko bakanga Kagame uyiyoboye, bigira impumyi, ahubwo bagatsimbarara mu kwita abantu interahamwe cyangwa abahakanyi ba Genocide cg se abahezanguni.
HIFUZWA IKI KURI BENE ABA BANTU BAHAKANA BAKANASHINJA UBUHEZANGUNI ABAMAGANA UBUTEGETSI BUSHINGIYE KU KUVANGURA RUBANDA BUHEZA BUKANICA ABAHUTU ?
Uwakoranye na FPR yaba umuhutu cg umututsi, wese uzamubwirwa nuko iyo ari umuhutu yigira umututsi n’ubwo byaba bizwi nabamubonye kuva mu ivuka rye ko ari Umuhutu, agerageza uko ashoboye agashakisha amasano, aha uzahasanga abiyita ko ari Abasinga cyangwa Abasindi b’abashyingirabami, uzahasanga abandi bahindura amoko, bakanarwanira kubimenyesha Isi yose kabone nubwo uburyo bwo kubisobanura bwaba busebye, nk’urugero, uzumva nk’umuntu w’umugabo avuga ko nyina yamusambanye ko uwitwa ise atariwe ko ahubwo Ise nyawe ari Umututsi, ko ngo ariko mama we yamubwiye(ibi hari umugabo uba mu gihugu cy’ububiligi mu gice cy’abafurama, ukomoka ku gisenyi witwa INNOCENT unakorera FPR muri ba bagambanyi Intabaza.com y’abagejejeho, nabyumvanye.
Aba bose rero baba bifuza ko Umuhutu n’umututsi wese urwanya FPR Inkotanyi byukuri, bapfa bakavaho kabone nubwo nabo(abo bahutu bigize ibihundugembe byiyitirira abo bataribo) bakwicwa nyuma, mbese wagirango FPR Inkotanyi yabahaye uburozi butuma nabo ubwabo biyanga. Aba kandi nubwo nabo akenshi baba bayikorera no mu buhungiro, nabo ntibashobora gutaha kuko nabo itabarebera izuba kubera kwikunda kwa Kagame no gukunda ibisahurano, aha niho mpera mvuga ko ubwabo nabo batikunda, kuko babuze byose nk’ingata imennye.
Muri iki gice cy’aba bantu, harimo abafatanije na FPR Inkotanyi gucura umugambi wo gutsemba abahutu kw’Isi, aha ndavuga bamwe mubatangiye bari mu buyobozi bukuru bwa FPR Inkotanyi, bagafatanya urugamba, bakarutsinda, nyuma bakaza gupfa iminyago na Kagame Paul.
Aba banga urunuka umuhutu, ntibifuza kumva niryo zina, uzasanga aho bari basinziriza abo bahutu bintege nke, bakabizeza ko bazabacyura ko bo bazi uko bazica Kagame Paul ubundi amahoro agahinda mu Rwanda kuko ngo Kagame n’agatsiko ke aribo babi, ibi bigatera kwibaza uburyo bazi bamwica kandi aho kuba barabikoze mbere, ugasanga babungera amahanga n’imisozi iyagize, ujya kwica umuntu aramuhunga ahubwo ko amusatira ! Iyo bihumiye kuri b’abahutu batihanganira umubabaro w’ubuhungiro, aba(abahutu) bahagurukana n’imizi n’imiganda ngo babonye umucunguzi, byahe byo kajya.
Bene iri sinziriza ntirinagenda ubusa kuko ricucura n’imitungo yabene gusinzirizwa, mbese nabigereranya no gutera umuntu ikinya warangiza ukamukora mu mifuka ukamutwara utwo yarabitse, kuko abahutu usanga aribo batunze ibikorwa by’abatutsi bigamije gusinziriza ubudakanguka ikitwa umuhutu wese wabayobotse yibwira ko bazamucyura.
NIKUKI ABAHUTU BADAKANGURWA N’AMATEKA CYANE CYANE NIBIGARAGARIRA AMASO YABO ?
Kuko abahutu burya muri kamere yabo ari inyangamugayo, kandi bakaba badahindagurika ku ijambo, umuhutu usanze yarasinzirijwe n’abahoze ari abayobozi ba FPR Inkotanyi, agira ikimwaro cyo kwisubiraho, maze agatwarira iyo rigoramiye kubera kwanga kwivuguruza, no kugaragariza abandi ko yibeshya, nyamara akiyibagiza ko isoni zirisha uburozi. Kera baravugaga ngo nta muhutu usubira inyuma, ariko abahutu nibatiga kwivuguruza, iki nacyo kizabamarira kw’icumu ry’inkotanyi niry’abambari bazo.
Hari ibikorwa byinshi bigaragaza ko FPR, abatutsi n’abahutu b’abateruzi b’ibibindi bakoranye nayo bifuza kumarira kw’icumu umuhutu uwo ariwe wese. Ingero zibyo bikorwa ntabwo zibuze.
Urugero rwa mbere: Ni gute wakumva ko imbaraga zashyizwe n’abantu nka GAHIMA Gerard,Theogène Rudasingwa, Kayumba Nyamwasa, Twagiramungu Faustin, Gasana Anastase, Rusesabagina Paul, Ngulinzira Boniface, Nkiko Nsengimana n’abandi bafatanije urugamba rwo kwica abahutu no kubasiga icyasha cya Génocide, zidashyirwa mu kunyomoza ibinyoma bakwirakwije kw’Isi yose, ingufu bari bafite babikwirakwiza zagiye he muri ibi bihe ?Abo bireba bazampe igisubizo, niba atari kwakundi abantu bavuga ngo « inzu y’umwanzi wawe iyo ivuyeho urwatsi rumwe ugira uti awa ! »mbese nshaka kuvuga ko iyo babonye umuhutu yicwa, bagira bati ahwiiii, barimo baragabanuka.
Aba bantu, nabandi ntarondoye birwa bashinja abahutu ubuhezanguni n’ubuterahamwe ngo kuko bavugishije ukuri kubwicanyi bwakozwe bukinakorwa na FPR Inkotanyi, kuri bo bumva abo bahutu baceceka bagategereza urwo bakatiwe na FPR.Kuko akenshi ari ikimwaro kuri bo kubona abo bagambaniye byarageze aho bagahurira mu buhungiro nyamara ibitekerezo n’imyemerere yabo ku bijyanye nuko urwanda rwayoborwa bidahuye, babona abahunze by’ukuri FPR, bababereye icyugazi kirenze, nibwo rero bumva ko ibyo batangiye bifuza ko umuhutu wese yapfa batasubira inyuma ngo bate ingata, bagahitamo gukomeza uwo mushinga wo kumarira abahutu kw’icumu.
Iyo batwaye umuhutu bunyago bamujyana mu Rwanda bamukuye mu Buholandi, CANADA, USA, Danemark, Sweden…, cyangwa se bakatira umuntu wa Arusha gufungwa burundu, nta nahamwe muzumva ,GAHIMA Gerard washyizeho urutonde rw’abahutu bagomba kwicwa babeshyerwa, Rudasingwa Theogène wafashije gucura imigambi yo kwica abahutu no gushinga FPR Inkotanyi no kugira Kagame inama uko bazamara abahutu, Kayumba Nyamwasa wafashije Kagame Kwica umuhutu uwo ariwe wese kuva intambara ya 1990 yatangira, kugeza muri ZAIRE , Ngarambe, MUSONERA, Twagiramungu Faustin, Nkiko bafashije FPR kwica no gufata bunyago ho igihugu cy’Urwanda n’abagituye, n’abandi bafashije bagifasha inkotanyi kwica abahutu, muzumva banyomoza ibyo bapfunditse, ngo bagire umuhate n’umurava wo gusubira inyuma mu biro(bureaux) no munzandiko bakoze zo kubamba no kubambisha abahutu, maze basobanure ko ibyo bakoze ari amahano, ko bisubiyeho batagishaka ko inzirakarengane z’abahutu zikomeza kurengana, ndetse banasabe ko abarenganye hejuru y’ibinyoma byakwirakwijwe nabo bakiri muri FPR barenganurwa. Ntimuzumva na rimwe basaba imbabazi babikuye ku mutima banasaba ko ibyo bakoreye abahutu babagambanira byakosorwa, ahubwo bararuciye bararumira, bafata gahunda yo gusinziriza bamwe mu bahutu b’abanyantege nke mu mitekerereze no mu mirebere y’ibintu.
Abahutu benshi bahuye n’uruva gusenya aho bagiye kubona babona bene izi ntumwa zidasanzwe za FPR zibasesekayemo aho bahungiye, umubabaro n’umunaniro w’ubuhunzi abahutu bari bisanganiwe, waje guhuhurwa n’ibinyoma byuzuye agasuzuzuguro byagiye byizezwa aba ba nyagupfa bategereje umucunguzi wabakura ku dusi banamyeho tw’amahanga y’ubuhungiro baraheba, noneho bamaze gucengezwamp n’abatutsi ko nabo umwanzi wabo ari umwe, Kagame Paul, wabishe, akabasahura, ko bo ariko bafite ubushobozi n’ubwenge bwo kumubicira mu gihe abahutu bazaba babahaye imisanzu.Ibi byahise bicengeza ba bahutu mu itiro rivanze n’inzozi z’ikinyengetera, kuburyo kuzabona aba bahutu basinzirijwe bakangutse, ni ah’Imana. Iyo abo bahutu bari hafi kwinjira muri iryo tiro ry’ikinya kibahoramo, ababasinziriza bamanza kubaka umusanzu uhoraho, nibwo abo bahutu babanza gutanga ordre de virement(kwemera inkunga ihoraho) barangiza maze bagatwarwa n’igitotsi, bizeye ko bazakangurwa bababwira ngo burire indege babacyure byahe byo kajya.
Banyarwanda, rubanda rwa Kanyarwanda, ndarangiza iyi nyandiko mbabwira ko rwose mbabwije ukuri, umuniho wanyu, wacu, umbuza rwose gusinzira, ndabasaba ko twakwimenya kandi tukikunda, ko kwita, gukunda no kwihambira k’umuntu utaragukunze wowe munyarwanda wa rubanda, ntagukunde mu myaka irenga 400, wamaze umuvomera ukamusenyera inkwi, ukamwasiriza, akakwica akakunyaga ntukome kubera gutinya urupfu yakugenera, ntagukunde waramubereye umugaragu mwiza mubyo yaje agusangana akabikunyaga nyuma akabigutegekamo, kugeza nanubu, akaba ashaka ko nugirirwa nabi utataka, ko gutaka kwawe ari ukuba umuhezanguni no kuzana amacakubiri, akaba yaragukoreye inyandiko ziguhiga zikanagucisha umutwe aho uzajya hose kw’isi ugahigwa buhongo, rwose uwo kumutega amatwi no kumuha imisanzu yawe aba ari uguhongera umwanzi, kandi murabizi ko uhongera umwanzi amara Inka. Ntarukundo rwava k’ugushegesha, nta nimpuhwe z’amagambo atagira ibikorwa. Uwakubwira ko agukunda kandi ko ashaka ko ko mwiyunga, azabanze akwereke inzira ateganya cyangwa arimo acamo kugirango arenganure abo we ubwe yarenganije ababariza akanabikoreza umusaraba w’Arusha, muri Gacaca n’ahandi hose kw’Isi umuhutu ahigwa buhongo.
Imana yaremye rubanda imukunze ibona rubanda itabaho idafite umucunguzi muri yo, niko kuyiha umucunguzi ariyo igomba kwizera no gushyiramo ingufu zayo zose.
Ubwo rubanda iri kumwe n’umugenga wa byose, ikizere ni cyose, abari mw’itiro twabifuriza kurota ibyiza, nidutaha ntabwo tuzabasiga ngo kubera ko mwashutswe, ariko tukaba tubakangurira kwifatanya n’umucunguzi aho kuguma ku ruhu nk’ikirondwe nyamara inka yarariwe cyera.
NSENGIYUMVA De Gaulle
3 Responses to NI KUKI KUNENGA NO KUVUGA IBIBI BYAKOZWE NA FPR NABAKORANYE NAYO, BIFATWA NK’UBUHEZANGUNI ?
-
Igisubizo kuli iki kibazo kiroroshye: gucecekesha abatavuga rumwe n’abakoze amahano kugirango bakomeze bitwe abantu beza,kandi ni na bo babifitemo inyungu
-
Iyi photo yaba bana ndabareba nkibuka ibihumbi nibihumbi byabahutu batwikiwe muri Nyungwe babona kugeza bashizemo umwuka, abatwikiwe mu kagera,nizindi mpfu nyishi cyane zakorewe abahutu, abana babahutu bicwa nkutwana twinkoko dutakamba dusaba imbabazi ntazo bahabwa. Yewe isi irikoreye. Inkotanyi zizabona ishyano.
-
Je lance un défi à l’opposition rwandaise à Kigali:
Si réellement Kagame et/ou son système est une préoccupation majeure ou un problème social et politique au peuple rwandais.
Entant que, Politicien étouffés!
Je vous prie de bien vouloir, immédiatement oublier ces futilités qui vous séparent surtout à cause des peuples rwandais dans l’ensemble qui souffrent.
Unissez-vous, profitez des telles occasions. Soutenez le PRETRE NAHIMANA Thomas, car il est remarquable que Kagame n’a pas cette fois ci un moyen de dévier ce tournant qui peut être aussi inoubliable dans la vie de ceux qui porte ce joug.
Si vous n’agissez pas dans des telles situations et si vous vous taisez en ce temps-ci, les rwandais respireront et seront délivrés par quelque autre moyen. Mais nous le bas peuple, il sera très, très difficile de vous faire confiance.
Merci.
Ndatanga umukoro cyangwa DEFI ku banyapolitiki batavuga rumwe n’ubutegetsi bwa Kigali :
Niba, muby’ukuri Kagame cyangwa uburyo ategekamo abanyarwanda ari ikibazo cy’ingorabahizi ku mibanire n’imibereho y’abanyarwanda.
Nk’abanyapolitique batavuga rumwe nawe kandi batagira n’urubuga bavugiramo kuko yarufunze !
Ndabasaba ko byihuse mwakwibagirwa utwo tuntu duto tubatandukanya ndetse no kubera ko abanyarwanda bababaye babatezeho byinshi nko kubakura ku ngoyi moderne ifite ubukana kuruta iya kera.
Mukorere hamwe mubonereho dushyigikira PADIRI NAHIMANA Tomasi kuko bigaragara ko Kagame noneho adafite uburyo bwo gusimbuka iri koni uyu Mupadiri amushyizemo ndetse mwaramuka mugize icyo mukora iri KONI rishobora no kutazibagirana mu mibereho y’abahekeshejwe umutwaro n’ubutegetsi bubi.
Mutagize ucyo mukora nko mu bihe bisa n’ibi, ntakizatuma abanyarwanda badatabarwa. Ariko twe abaturage ba giseseka, bizaba bikomeye kugirira icyizere umunyapolitiki uwo ariwe wese.
Murakoze.


c: text/html

text:
Keza Joannah usanzwe ari n’Umunyamakuru wa Televiziyo y’u Rwanda yanditse kuri Instagram agira ati “Warakoze Mana kunyobora muri uru rugendo.” Inshuti y’akadasohoka, Miss Flora Umutoniwase witabiriye irushanwa rya Miss Rwanda 2015 aserukiye Intara y’uburengerazuba, yamusubije agira ati “Subiza amaso inyuma ureba aho wavuye, hanyuma wishimire intambwe uteye mu rugendo wanyuzemo. Wabikoze mukobwa wanjye.”
Bagwire Keza wahagarariye u Rwanda muri Miss Heritage 2015 asoje Logistique muri Mount Kenya University aritegura guhabwa impamyabumenyi mu Ukuboza 2018. Yavutse tariki 14 Mata 1996, avukira mu mujyi wa Kigali mu karere ka Gasabo umurenge wa Remera akagali ka Kinunga. Ni umwana w’imfura mu muryango w'iwabo, akaba umwe mu bana babiri iwabo bibarutse dore ko afite musaza we muto.
Miss Keza aritegura guhabwa impamyabumenyi muri Mount Kenya
Mu mwaka wa 2002 ni bwo Bagwire Keza Joannah yari atangiye amashuri ye abanza, yayigiye ku Kicukiro ku kigo cya St Joseph. Nyuma y’imyaka itandatu y’amashuri abanza Bagwire Keza Joannah yahise atangira amashuri yisumbuye kuva muri 2008 kugeza muri 2011 yiga mu ishuri rya Mater Dei i Nyanza.
Kuva 2012 kugera mu mpera za 2014 uyu mukobwa yatangiye kwiga icyiciro cye cya kabiri cy’amashuri yisumbuye i Nyanza na none mu ishuri rya Saint Esprit, aha akaba yarigaga MEG (Math,Economy & Geography), akaba ari naho yakuye impamyabumenyi imusoreza amashuri ye yisumbuye.
Joannah yagaragaje ko yishimiye intambwe ateye mu buzima bwe
Joannah yambitswe ikamba rya Miss Heritage

robotstxt: allowed

filter: keep


text:
Ni iki dukwiye kwigira ku kwizera kwa Aburahamu?
Aburahamu(Aburamu) umukurambere wacu wabaye sekuruza w’ abantu bose bizera kuberako yizeye Imana,kandi akagaragarwaho ko ari we ukiranuka imbere y’Imana, ni umwe abakristo bakwiye kwigiraho maze bakizerako ibyo Imana ivuze ibisohoza.
Ukwizera kw’Abrahamu kurigaragaza.Yizeye Imana mu gihe nta muntu n’umwe wigeze amwigisha cyangwa ngo amubwirize ubutumwa bwiza kuri Yo, nta muntu wariho ngo amufatireho urugero mu kwizera,nta n’uwariho wizeraga ariko yizeye icyo Imana ivuga n’ubwo nta gihamya yari afite.Ni ibintu bidasanzwe kuko muri iki gihe abenshi ntibarakizera n’ubwo bafite ibimenyetso bihamya ko Imana isohoza ibyo ivuga.
Reka turebere hamwe ibintu by’ingenzi twakwigira ku kwizera kwa Aburahamu kandi Imana ikabisohoza:
1) . Aburahamu yabaye sekuruza w’amahanga
“Aburahamu uwo yiringiye ibitakwiringirwa, ngo abe sekuruza w’amahanga menshi nk’uko byavuzwe ngo”urubyaro rwawe ni ko ruzangana.”Abaroma 4:18
Imana yabwiye Aburahamu ko izamugira sekuruza w’amahanga n’ubwo nta mwana yari afite kandi umugore we Sara yaracuze,(Itangiriro:11:30). Aburahamu yizeye Imana, yizera ijambo ryayo n’ubwo nta cyemezo yari afite gihamya neza ibyo uretse inyenyeri zo mu kirere.
“Hanyuma y’ibyo ijambo ry’Uwiteka riza kuri Aburamu, mu iyerekwa riti “Aburamu, witinya ni jye ngabo igukingira,uzagororerwa ingororano ikomeye cyane”.Aramusohokana aramubwira ati “Rarama urebe ijuru, ubare inyenyeri niba wabasha kuzibara.” Ati “urubyaro rwawe niko ruzangana.”(Itangiriro 15:1,5)
2) Aburahamu yahamijwe nk’umukiranutsi
Kubwo kwizera gusa Imana yahamije Aburahamu nk’umukiranutsi imbere yayo.
“Nuko yizera Uwiteka,abimuhwaniriza no gukiranuka”( Itangiriro: 15:6)
Bibiliya itubwira ko n’utarigeze kumenya icyaha Imana yamuhinduye kuba icyaha ku bwacu ,kugirango muri we duhinduke gukiranuka kw’Imana.( 2 Abakorinto:5:21).Muri Kristo Imana yaduhinduye abakiranutsi.Niba dushaka kuba abakiranutsi muri Kristo, dukwiye kumwizera.Aburahamu wari waravutse kera mbere ya Kristo na mbere y’ubutumwa bwe ku isi,yagizwe nk’umukiranutsi kubera kwizera Imana.Mu by’ukuri, ukwizera kwa Aburahamu kwatumye aba sekuruza wa Isirayeli
Ibi biratwerekako natwe dukeneye kugira ukwizera, tukizera Imana.Aburahamu yizeye ijambo Imana yavuze gusa. Muri iki gihe abakristo nabo bakeneye kwizera ijambo ry’Imana maze ibyo yavuze ikabisohoza.
3) Aburahamu yahawe ibyo Imana yamusezeranije.
Igihe Imana yahamagaraga Aburahamu( Aburamu) kuva mu gihugu cyarimo ibyamunezezaga,ese Aburahamu yahakaniye Imana kubera gutinya kujya mu gihugu atari azi ? ( Itangiriro 12:1-3) .Oya.Aburahamu ntiyabyanze ahubwo yaragiye nk’uko Uwiteka yamutegetse,Loti ajyana na we kandi .ubwo yavaga I Harani ,Aburamu yari amaze imyaka mirongo irindwi n’itanu avutse.(Itangiriro:12:4)
“Kwizera niko kwatumye Aburahamu yumvira Imana imuhamagariye kujya aho yari agiye kuragwa,nuko agenda atazi iyo ajya.”Abaheburayo11:8
Byongeye kandi Abaheburayo 11:13,hatubwirako Aburahamu kimwe n’abandi bapfuye bizera ,baroraga ibyo basezeranijwe biri kure bakabyishimira.
“Abo bose bapfuye bacyizera batarahabwa ibyasezeranijwe,ahubwo babiroraga biri kure cyane bakabyishimira,bakavuga ko ari abashyitsi n’abimukira mu isi.(Abaheburayo 11:13)
N’ubwo Aburahamu atabayeho igihe kirekire ngo arebe urubyaro rwe,tuziko Imana yuzuje ibyo yamusezeranije byose.turi hano uyu munsi, kandi turi abahamya b’uko ibyo Imana yakoze yari yarabimusezeranyije ko izabisohoza.
Ese ibi bivuze iki kuri twe uyu munsi?
Ukwizera kwa Aburahamu kuvuze ibintu byinshi kuri twe. Dukwiye kwizera Imana kubyo yavuze,tutagombye gukenera ibimenyetso bitwemeza niba bizaba ari ukuri.Dukwiye kuyizera n’ubwo haba hari ibibazo n’imihengeri byadutembana tukizerako idukiza kandi tuzi neza ko igihe tuyizeye,twakira ibyo idusezeranya byose ko izaduha.
[email protected] Agakiza.org


text:
Mu cyongereza baca umugani ngo umuntu ashobora gusiga imirimbo ku munwa w’ingurube ariko ntibiyibuza gukomeza kuba ingurube (You can put lipstick on a pig, it is still a pig). Kuva Kagame na FPR ye bafata ubutegetsi mu Rwanda bakoresheje imbunda ntibigeze mu by’ukuri habisha imigambi yabo yo kugarura kalinga n’ibibi byayo byose, bayise irindi zina, cyane cyane mu bikorwa, ariko Kagame we no mu magambo ntiyigeze abihisha.
Kagame akimara gufata ubutegetsi yafashe imbunda ya kalachnikov ayimanika hejuru imbere y’imbaga y’abantu avuga ko ariyo Kamarampaka ye, ndetse yongeraho ko yababajwe n’uko hari abanyarwanda bamucitse bakajya hanze atabamariyemo umujinya w’imbunda ye.
Igitangaje rero n’ukubona kugeza uyu munsi hari abanyarwanda bakigiza nkana bitwara nk’aho batunguwe no kuba Kagame na FPR bahinduye Repubulika kalinga nshya ku mugaragaro bakoresheje ikinamico bise Kamarampaka. Abantu bumva bategereje demokarasi iturutse mu gaco k’abantu bumva baravukiye gutegeka kandi bakaba badashobora kubana na rubanda igihe itemeye kubapfukamira, ni nko kwibwira ko ushobora guhondagura urutare rukavamo amazi.
Uburenganzira bw’abaturage bubaha ububasha bwo kwemera cyangwa kwanga kuyoborwa n’abasazi. Ibi nibyo bituma FPR ihoza imbunda ku mugongo wa buri munyarwanda kuko izi neza ko iyo mbunda idahari nta n’umwa wakwemera gusubira mu mwijima wa kalinga wari warakuweho na Repubulika. Nkuko dukunze kubisobanura, Kalinga si ya ngoma yambaraga amahano gusa ahubwo Kalinga ni ingengabitekerezo ishingiye k’ubugome, uburyarya n’ubusambo by’indengakamere, bikaba aribyo byagiye byigaragaza mu mikorere ya FPR kuva yatangiza imivu y’amaraso mu Rwanda muri 1990 kugeza uyu munsi. Ntabwo rero twagombye gukomeza kurangazwa n’amagambo cyangwa amakinamica ya FPR kuko ibikorwa byayo byagiye bitwereka buri munsi aho ishaka kujyana abanyarwanda, kandi uko tugenda turangarira mu mikino yayo, niko igenda ishimangira kalinga nshya kugeza aho tuzakanguka hari ibitabo bitubwira ko Kagame atavutse nk’abandi ko ahubwo we yamanutse ku bicu yitwaje inka n’amasaka.
Abanyarwanda bose bakunda amahoro n’ubutabera bagomba kumva ko ubwigenge bwabo no kwishyira ukizana bya buri wese FPR itazigera ibiduhereza kw’isahani ya zahabu, kandi ko kuba imaze imyaka makumyabiri yuzuza igihugu imiborogo, ari nako itumura imyotsi mu maso y’abanyamahanga ibabeshya ko ari yo mukiro w’abanyarwanda bose ndetse n’abatuye akarere k’ibiyaga bigari; ari ikimenyetso gikomeye cyagombye gukangurira buri wese guharanira uburenganzira bwa mugenzi we, bityo tugasezerera kalinga nshya ya Kagame dukoresheje ingufu zose n’uburyo bwose duhabwa no kuba twaravutse twigenga.
Hari benshi ubona bakifuza ko haboneka uburyo bafunga amaso, bayafungura bagasanga FPR yarigise. Ibyo ntibizigera biba, kuko FPR nayo ihora irota ko yafunga amaso yayakanura igasanga abayirwanya bose bashize. Aho imikorere ya FPR itangukaniye n’abayirwanya n’uko yo itanahwema gukora ibikorwa bishimangira imigambi yayo y’ubugome, uburyarya n’ubusambo ndengakamere. FPR rero ntizavanywa ku butegetsi n’amagambo cyangwa imihango ya gakondo, izavanwaho n’ibikorwa bya kigabo bishingiye ku burenganzira abanyarwanda bose bafite bwo kudatobeshwa agati n’agaco k’abasazi b’abagome.
DARIUS MURINZI


text:
Kuri uyu wa mbere, tariki ya 15 Mutarama 2018, mu cyumba cy’inama cy’Akarere ka Nyabihu habereye inama yo gutegura urugerero ruciye ingando. Inama yayobowe n’umuyobozi w’Akarere ka Nyabihu, Bwana UWANZWENUWE Théoneste.
Hari intumwa za komisiyo y’Igihugu y’Itorero baje kwifatanya n’ubuyobozi bw’Akarere muri icyo gikorwa ziyobowe na Bwana RUGEMINTWAZA Népo; Komiseri muri Komisiyo y’Igihugu y’Itorero, umukozi ushinzwe urugerero muri komisiyo ; KARUBANDA Dieudonné, UWASE Alphonsine, ushinzwe umutungo muri komisiyo, BAJYANAMA Donatien; waturutse muri Minisiteri y’Ubuzima.
Inama yitabiriwe n’abahagarariye inzego z’umutekano, abayobozi b’amashami ku rwego rw’Akarere bafite uruhare mu gikorwa cyo gutegura urugerero ruciye ingando hamwe n’umutahira w’Akarere. Harebewe hamwe aho imyiteguro igeze no gusobanukirwa amabwiriza agenga urwo rugerero.
Hemejwe ko ku wa kabiri, tariki ya 16/01/2018 ari ugusura site aho uru rugerero ruzabera mu Murenge wa Mulinga.
Nyuma ya saa sita hakurikiyeho umuhango wo gutangiza urugerero, ku rwego rw’Akarere wabereye mu Murenge wa Bigogwe; umushyitsi mukuru yari Bwana RUGEMINTWAZA Népo.


text:
Apôtre Dr Paul Gitwaza uyobora Itorero Zion Temple ku Isi, yaburiye bikomeye abakirisitu biringira abapasitori n’abandi bavugabutumwa biyita abahanuzi muri iyi minsi, abasaba ko babagendera kure ngo kuko abenshi muri bo usanga babikora bagamije indonke n’izindi nyungu zabo rimwe na rimwe ugasanga bahemukiye abakirisitu.
Ibi Apôtre Dr Paul Gitwaza yabigarutseho ku wa 05 Kanama 2018 ubwo yarimo atanga inyigisho mu giterane cyateguwe na Hope in Jesus Ministries cyiswe “Ebenezer Revival Conference”.
Apôtre Dr Paul Gitwaza yavuze ko mu minsi ya none nta muntu wo kwizerwa, ngo kuko n’abitwa Abapasitori, abashumba b’amatorero, ba Apotre n’abandi bafite amazina akomeye mu matorero usanga aribo babaye abahemu n’inkozi z’ibibi.
Yavuze ko byaba byiza abakirisitu ku giti cyabo bagize umutima wo kwizera maze bakibera abahanuzi bo ubwabo, aho kujya birirwa biruka inyuma y’abapasiteri biyita abahanuzi kandi baba bagamije kumva imishinga y’abandi bakabaca ruhinganyuma bakayitambika cyangwa bakayibarya.
Apôtre Dr Paul Gitwaza yahishuye ko impamvu abantu bagomba kwibera abahanuzi ari uko abenshi mu bitwa abapasiteri, ba bishop, abahanuzi, ba Apôtre burya ngo abenshi usanga ari abahemu bakoresha ayo mazina mu kuriganya ibya rubanda.
Yagize ati “Impamvu mugomba kwihanurira ni uko hari igihe ujya kubwira pasiteri ubwe, cyangwa ukabwira umuvugabutumwa uti nsengera nabonye ikiraka, cyangwa nabonye umuhungu mwiza. Icyo gihe pasiteri aravuga ati uwamuha umwana wacu(mu mutima), akakubaza ati ni uwa he? Akakubaza byinshi ukabimubwira ugirango agiye kugusengera na ho atangiye kwiga imitwe y’ukuntu azamuha musaza we cyangwa mushikiwe, kandi uwo ngo ni we muhanuzi wari ugiye ngo agusengere. Ni yo mpamvu mugomba kwihanurira!”
Mu kwerekana ko ibyo avuga bibaho mu matorero y’iki gihe, Dr Apôtre Gitwaza yatanze urugero rw’umwana wabonye abaterankunga b’abazungu bashakaga kumufasha, aza kwegera pasiteri we ngo amusengere, uwo muhemu w’umupasiteri amutekera imitwe aramushuka kugira ngo ayo mahirwe azahabwe umwana we.
Ngo icyo gihe uwo mu pasiteri yasabye uwo mwana kumuhuza n’abo bazungu, amaze kumenyana nabo ahita amubwira ko agomba gufata icyumweru akajya mu butayu agasenga, hanyuma wa mwana avuye muri ayo masengesho asanga wa mu pasiteri gahunda yaramaze kuyinjizamo umwana we.
Muri izi nyigisho Gitwaza yakomeje agira inama abakirisitu ababwira ko umuntu ubwe ariwe ugomba kubanza akihanurira, akabwira ubwonko bwe ibintu byiza, akibwira ibintu bishobora kuzamura intekerezo n’imyumvire bye aho guhora yibwira mu mutima we ibintu bimuca intege.
Apôtre Dr Gitwaza yagarutse kuri izi nyigisho, mu gihe mu Rwanda hamaze kwera ibintu by’ubuhanuzi mu nsengero n’amatorero, aho usanga abenshi mu bashumba cyangwa abakuru b’amatorero aribyo bashingiraho kuko ariyo nzira yo gukurura abayoboke no kubarya utwabo kubera biganisha ku byifuzo bya muntu bya buri munsi.
Ibi byo gushingira inyigisho ku buhanuzi, usanga aribyo bikurura abakirisitu benshi, dore ko usanga abenshi bahanurirwa amazu y’imiturirwa, amadege, akazi, amafaranga menshi, amamodoka ahenze, kujya mu mahanga n’ibindi bihuza n’irari rya muntu . Gusa umuntu yarangiza yibaza niba koko abahanurirwa amazu akomeye, amamodoka ahenze (V8) n’amadege babibona?
Apôtre Dr Paul Gitwaza aburira abirirwa biruka inyuma y’abiyita abahanuzi, abasaba gushishoza kuko ngo abenshi muri bo ari abatekamutwe


text:
UMUKOBWA WASIMBUTSE URUPFU MUKASE YARI YAMUTEZE
Kera habayeho umugabo witwa Rugondo. Bukeye ashaka umugore babyarana umwana w’umukobwa bamwita Rugogwe. Nuko nyina aza gupfa, apfuye se azana undi mugore. Umugore ahageze asanga umukobwa yarasabwe n’umwami, amuzira urunuka. Abwira umugabo we ngo niba ashaka ko babana neza, azice umukobwa we. Umugabo asanga kwica umwana we atabishoboye, akabona ko kwirukana umugore we agasigara wenyine na byo ari akandi kaga. Nuko umugore agumya kumuhatira kwica umukobwa.
Bukeye se yigira inama yo kujya kumujugunya mu ishyamba, agurira abatwa ngo nibamugeza mu ishyamba bazamukoze icyo bashaka. Abaha isekurume y’intama. Mu gitondo abatwa baramuheka baramujyana, bagana urw’ishyamba. Umukobwa amaze kwicara mu ngobyi atangira kuririmba ati: «Ubona aya maso meza ya Rugogwe rwa Rugondo baguranye umusumbakazi, ubona izi ntoki za Rugogwe rwa Rugondo ziguranywe umusumbakazi, Ubona aya menyo meza ya Rugogwe rwa Rugondo baguranye umusumbakazi, Ubona uyu musatsi mwiza wa Rugogwe rwa Rugondo baguranye umusumbakazi!
Abatwa ntibamwumva, barakomeza baragenda, umukobwa na we akomeza kugenda avuga atyo. Yagera aho abantu bari, akabisubiramwo, ngo wenda hagira umwumva, akazabigeza ku mwami wari waramusabye, akaza akamukiza. Bakomeza urugendo. Sinzi aho banyuze bahasanga abagaragu b’umwami, bakamenya uwo mukobwa. Abatwa bagiye ku hagera baramwirukankana, ngo hatagira uwumva ibyo uwo umukobwa avuga. Nuko umugabo umwe aragenda abibwira umwami ati : «Umukobwa wasabye abatwa baramujyanye bagiye kumuta mu ishyamba». Abatwa baba bageze mu ishyamba bahageze bamwe bati : «Tumwice», abandi bati” Oya. Nuko havamwo umutwa umwe, arababwira ati: reka tubanze twice isekurume y’intama baduhaye, tuyirye, umukobwa turaba tumutegeka hanyuma. Uwo mutwa yashakaga uko yakiza uwo mukobwa. Abatwa bemera inama abagiriye. Igihe batangiye kubaga intama batarayikuraho uruhu, bumva inzogera z’imbwa z’umwami ziravuga. Bati: ibyo ni ibiki? Bamwe ngo: ni ibintu bikunda kuvugira mu ishyamba. Mu kanya babona imbwa zabagezeho, abagaragu b’umwami babavuzamwo amacumu barabica. Bagiye kwica umutwa wagiriye abandi inama yo kubanza kubaga intama batarica umwana, umukobwa arababwira ati: uwo nimumureke, iyo ntamugira, mba napfuye kare, ni we wankijije. Baramureka, abandi bose babamarira ku icumu. Bamaze kubica umukobwa baramuheka baragenda. Bamugejeje ibwami, umwami aramurongora. Wa mutwa wamukijije abandi batwa, baramugororera. Bukeye se w’umukobwa aza gukena, asigara atunzwe no kuboha ibitebo, akajya abibungana mu ngo. Umuja aza kumubona abibungana mu ngo zari hafi y’ibwami, baramuhamagara. Ahageze, umwamikazi asanga ari se abunza ibitebo, nti yamwibwira, se na we ntiyamumenya. Nuko ategeka ko bagura ibyo bitebo by’uwo mugabo, kandi bakamubwirako azazana n’ibindi. Se arataha ajya kubiboha. Bukeye aragaruka, ndetse azana n’umugore we babyikoreye.
Bageze ibwami baravunyisha. Umugaragu arababwira ati: nimwinjire. Umugabo arinjira, umugore asigara hanze. Se amaze kwicara, umwamikazi aramubaza ati: ariko ubwo urareba ugasanga aribwo bwa mbere umbona? Umugabo amusubiza ashidikanya ati: mabuja se ko aribwo bwa mbere ngera ibwami, nakumenya nte? Undi aramubaza ati: nta mwana w’umukobwa ugira? Umugabo aramusubiza ati: ntawe ngira nuwo narimfite yarapfuye. Umwamikazi aramusubiza ati: ese uwo mukobwa wawe yapfuye ate? Umugabo amutekerereza uko byamugendekeye, n’ukuntu umukobwa we yamuhaye abatwa bakajya kumwicira mu ishyamba kugirango ashimishe umugore we w’umusumbakazi. Ati : kandi uwo mugore nubu twazanye namusize ku irembo. Umwami kazi abwira umuja ati: genda uzane umugore ari hariya ku irembo. Umugore araza yicara iruhande rw’umugabo we n’imbere y’umwamikazi. Uko ari batatu bararebana. Bimaze umwanya bose bacecetse umwamikazi arababaza ati: ariko ubu murareba mugasanga amaso ari aya? Wa mugore atangira guhinda umushitsi yicira ijisho umugabo we ati: ndabona uyu muntu asa na wa mwana wacu twabuze. Umugabo we amaze kubyumva no kwitegereza umwamikazi arumirwa atangira gutengurwa. Umwamikazi arahaguruka amufata ukuboko amujyana mu kindi cyumba, bararamukanya, baribwirana, baricara baraganira. Hanyuma umwamikazi ajya kubwira umugabo we ko yabonye umushyitsi udasanzwe. Undi ati : genda umuzane. Umwamikazi aragenda azana se amwereka umwami ati: uyu ni data umbyara. Umwami aramwakira aramushima. Amubwira ko nibyamubayeho byose nta ruhare yabigizemwo. Ategeka ko uwo mugore bamugirira uko yagiriye wa mukobwa waje gukizwa n’Imana ndetse akaba umwamikazi. Nuko ahamagaza abatwa, wa mugore bamujyana mu ishyamba baramwica. Bati: akebo kanjyiye iwa Mugarura.
Amaherezo, rya shyano ry’umugore rimaze gupfa, umwami ashakira sebukwe undi mugore, aramugabira, arubaka rurakomera. Aratunga aratunganirwa.


text:
KANDA HANO UREBE VIDEO
Umukobwa mwiza kenshi aba amara igihe kirekire arikumwe n’abasore beza kandi yumva yishimiye. Ariko kuba uri umukobwa mwiza ukaba umara igihe uri kumwe n’abasore wumva bakunogeye, sibyo bituma uhita ubona uwo mukundana ibihe byose, igikunze kubaho nuko abakobwa beza benshi barongorwa bakuze bimeze nkaho bacikanwa n’igihe. Gusa wakumva bitangaje, ariko hari impamvu nyinshi zituma abakobwa beza cyane bamara igihe kirekire ari bonyine, nta mukunzi bari kumwe.
Nk’ibyamamare twaguteguriye zimwe mu impamvu 10 zituma abakobwa beza usanga batinda kubona abasore bashingana urugo.
- Abasore kenshi babona mudakwiranye
Iyo uri umukobwa mwiza cyane, n’abandi bose baba babizi, ndetse bamwe no kukurusha. Ariko aho gukora ibishoboka ngo barebe ko mwakundana, abasore benshi ntanuzagerageza gushyiramo imbaraga kugira akubwire iby’urukundo. Si ukuvugako bataziko uri mwiza, ahubwo nuko bafatako uri mwiza birenze kuburyo bumva utabemerera kuba umukunzi. Bagahitamo kubireka, ntihagire uwo muvugana k’urukundo.
- Uragoranye cyane – muburyo bwiza
Mukuri, abakobwa beza cyane ni uruhurirane rw’ibintu byinshi cyane, nuko bikaba byatuma abasore bumva batabasha guhangana nabyo. Ni nko gufata amabara yose ukayavangitiranya, iyo uyavanze, birangira ahindutse umweru, bikaba ariyo mpamvu, n’abasore benshi bumva batahangana n’ubwi bwiza.
- Ntiwiyoroshya
Birashoboka ko utahite ubona umusore mukundana, mugihe waba utagabanije ibyo wumva ukeneye kuzageraho mu busima bwawe, ariko ukomeza kwifata, ugashaka kuzabona umukunzi ufite ibyo utekereza nk’umukobwa mwiza. Nibyo koko uri umukobwa mwiza, ukwiye guhura n’umukunzi uzakugeza kunzozi zawe, kandi uri mwiza bihagije bituma kuba wagabanya ibyo wumva ushaka kuzageraho ejo hazaza, byatuma uzabaho nabi. Gusa, ibyo bivuzeko ugomba gutegereza umusore ukeneye igihe kirekire.
- Ikizere wigirira gitera benshi ubwoba
Urumva wuzuye kandi ukaba uzi neza ko uri mwiza by’agatangaza. Iyo ugenda munzira, ugenda mu buryo ushatse kuko uba uzi neza ko ntawakuveba kandi ko bose baziko uri mwiza cyane, ntakizatuma wumva ko uri inyuma y’abandi bakobwa. Gusa, ibyo birahagije gutuma abasore bagutinya, ntihagire ukuvugisha k’urukundo. Ni ukuvugako wowe ukeneye umusore ugomba guhangana n’umukobwa wifitiye icyo kizere cyo kurwego rwo hejuru. Bizatuma umutegereza igihe.
- Ntuterwa ikibazo no kuba wenyine
Umukobwa mwiza aba azi ukwihagararaho. Ukagenda ukicara ukagereka akaguru ku kandi utegereje umusore ufite ibyo ukeneye ko azaza akwizaniye, nibyiza ariko ugomba kuzamara icyo gihe umutegereje wiyitaho. Nubwo aba ari ukuba wenyine, ariko n’ubundi bituma umara igihe utari kureba uko wahitamo umusore ukunogeye. Ntakibazo ibyo biteye, kuko uri mwiza, uzabona umusore yizanye aje kugushaka, ariko bishobora gufata igihe kirekire kugira ubone umukunzi mukundana by’ukuri.
- Uzi icyo ukeneye
Mukuri abakobwa beza baba bazi ibyo bakora kugira babone umugabo uzabageza kubyiza bifuza, yaba mu Rukundo cyangwa mubuzima busanzwe. Ushobora gutekereza ngo iki kintu kizamfasha kubona umusore ukunda by’ukuri, ariko, ushobora gusanga uri kwisibira amayira. Ntugomba kugabanya ibyo wifuza kuzageraho mubuzima bwawe, ariko geregeza ufungure amaso gake.
- Ukurura abantu batari bo
Niba uri umukobwa mwiza, abantu benshi baba babizi ko uri mwiza cyane. Ikintu kidashimishije gato, nuko hari abantu bamwe bataba barangajwe imbere n’ubwo buranga bwawe. Mu gihe ushobora kubona abasore beza bagutereta, ni nako haza n’abo ubona mutari kurugero rumwe, bikaba imvange. Uba ushobora kumara igihe uri gushukwa n’abo mutari kurugero rumwe kandi badafite gahunda, ukabimenya hashize igihe kirekire.
- Ufite ukwihangana kurenze ugukenewe
Igihe ubonye uwo mukundana, uburyo mubabarirana amakosa mu Rukundo nibyo bigaragaza igihe muzamarana mukundanye. Ukwihangana kwawe, nibyo bituma uba inshuti nziza kandi n’umuntu mwiza ushimisha mu Rukundo, gusa bishobora kurangira umaze igihe kirekire uri mu byo utumva neza kandi bidafite intego. Birashoboka ko wakisanga ahantu umukunzi wawe akoze ikosa, ukamubabarira bwa mbere, ubwa kabiri, ubwa gatatu, yewe n’ubwa kane. Urabizi neza ko abantu bakora amakosa. Gusa ikibazo kiza, iyo uri kubabarira umusore utisubiraho, ibi bigatuma umara igihe kirekire ntamukunzi ufite kandi wari kuba warabonye umusore mwiza kandi wisubiraho mu gihe akosheje.
- Burigihe cyose uba uhuze
Ntabwo uri babakobwa birirwa bicaye mu rugo ngo bategereje abasore bazaza kubashaka. Uba uri mumirimo, wagiye gukina, gusura abantu mu miryango, gufasha abantu akazi. Gahunda zawe z’icyumweru ziba zipanze neza kandi ntagihe cyo gupfa ubusa kirimo, kuko hose hapangiye imirimo, ibi bigatuma utabona umwanya wo gusohoka ngo utembere, uhure n’abasore muganire. Impamvu uba utaboneka cyane, nuko igihe cyose uba ufite ibyo uri gukora, ibi bikaba bishobora kugukomerera kubona uburyo wakongera uuntu mubuzima bwawe, uzakenera guha umwanya muri za gahunda uba wapanze.
- Utekereza kubona nk’uko utanga
Uritonda mubuzima bwawe, ariko ntabwo buri muntu wese aba yumva yagukunda wese nkuko nawe umukunda. Mugihe uwo ukunda yumva ari urukundo rwo kwishimisha, wowe wabifashe nkaho mugomba gukundana nk’abazabana nk’umugore n’umugabo, nuko nawe ukumva ko ariko yagakwiye kugukunda. Uri mwiza koko kandi ntushaka guha urukundo umuntu utaruguha uko urukwiye. Gusa bishobora kuzagufata igihe kirekire kugira ubone umukunzi ugukunda bihaza 100% intekerezo zawe.
Richard [email protected]


text:
Prophet Bosco Nsabimana yabohoye abagore kwambara uko bashatse anihakana wamugore mitwa Mama Vanessa
Yanditswe na
21 June 2018 saa 07:27'
Umushumba mukuru w’Itorero Patmos of Faith Church, Prophet Bosco Nsabimana yavuzeko amaze iminsi abona aka Video gatambuka mu bantu k’umu Mama witwa Mama Vanessa kavugaga kubijyanye no guhugura abubatse ingo ,uyu mushumba yavuzeko nubwo bigaragarako iyi Video yafatiwe murusengero rwe ubwo yari yamutumiye bitavuzeko uburyo abantu bakiriye ibivugwa muri ako ka Video bishiygikiwe n’uyu mushumba .
Prophet Nsabimana Jean Bosco umushumba w’itorero rya Patmos of Faith yabohoye abakristo be kubijyanye n’imyambarire
Ibi Prophet Nsabimana Jean Bosco yabivuze ubwo yarimo abwiriza mu materaniro murusengero rwe ubwo yaragiye kubwiriza ijambo ry’Imana.
Muri aya magambo uyu mushumba yagize ati :"Maze iminsi mbona aka Video kawa mu mama witwa Mama Vanessa wigeze kubwiriza iwacu avuga ukuntu abagabo dukubita abagore bacu ,ntabwo nemeranywa nawe kuko sinshyigikiye ko abagabo bakubita abagore gusa twebwe dutumira abantu ntitubategeka ibyo bigisha kuko tuba tutabizi.
Ikindi kandi itorero ryacu ntabwo rishingiye ku myambarire ngu’umuntu w’igitsinagore wamabye ipantaro tumucire urubanza uko waba wambaye wikwije , uko wasa kose upfa kuba uri mu ruhande rwo gukiranukira Imana bityo abakristo bo mw’itorero rya Patmos mwemere ko imyambarire itazababuza kujya mw’ijuru.
Prophete Nsabimana Jean Bosco umushumba w’itorero rya Patomos yaboneyeho umwanya wo gutangaza ko kuva ku cyumweru taliki 17 kamena 2018 iri torero ryimutse muri hoteli rijya gukomereza imirimo yaryo mu rusengero rw’itorero Good Shepherd Community Church riherereye i Inyarutarama aho amateraniro yaryo azajya abisikana n’amateraniro y’itorero bakodeshaho urusengero kugirango gahunda zose zikomeze kugenda neza, aho nko ku Cyumweru abakirisito ba Patmos bazajya baterana ikigoroba aho kuba mu gitondo nkuko bimenyerewe noneho kuwa gatatu nkuko bisanzwe habe amasengesho yo kwirirwamo umunsi wose .
REBA UBURYO PROPHETE BOSCO YABOHOYE ABAKRISTO BE KWAMBARA UKO BASHAKA ANIHAKANA MAMA VANESSA :


text:
Dore bimwe mubyagufasha kunesha ibigeragezo
Abakristo b’uyu munsi ntibashobora kugerageza kwihanganira ibibagerageza. Bumva batabasha kubaho ubuzima bwose Imana ibasaba ko babamo kuberako bahura n’ibintu byinshi bibaca intege.
Ese ujya wumva uhura n’ibigeragezo mu mibereho yawe ukagerageza kubirwanya kugira ngo ushobore gukora icyo Imana ishaka ko ukora? Niba dukurikiye Kristo by’ukuri tuzabishobora.
Uko byamera kose, ibigeragezo ni kimwe mu bitubuza kubaho ubuzima bunesha buri muri Kristo.
Bibiliya igira iti “Nuko natwe ubwo tugoswe n’igicucu cy’abahamya bangana batyo, twiyambure ibituremerera byose n’icyaha kibasha kutwizingiraho vuba, dusiganirwe aho dutegekwa twihanganye.” (Abaheburayo12:1) dukwiye kureka ibituremerera bitubuza gukurikira Kristo.
Aha hari ibintu dukeneye kwibuka no gukora mu mibereho yacu niba dushaka kunesha ibigeragezo:
Si twe twenyine duhuye n’ibigeragezo.
“Nta kigeragezo kibasha kubageraho kitari urusange mu bantu,…”( 1Abakorinto 10:13)
Nubwo duhura n’ibigeragezo bitari bimwe, tugomba kwibuka ko tutari aba mbere bahuye n’ibigeragezo cyangwa tutari aba mbere batabonye ibyo twari twiteze mu buzima bwacu.
Imana ica inzira ituma tunesha
Mu 1Abakorinto10:13 hakomeza hagira hati:
“…..kandi Imana ni iyo kwizerwa kuko itazabakundira kugeragezwa ibiruta ibyo mushobora, ahubwo hamwe n’ikibagerageza izabacira akanzu, kugira ngo mubone uko mubasha kucyihanganira.”(1Abakorinto10:13)
Igihe duhuye n’ikintu aho twumva bitugoye, dukwiye kwibuka ko ikigeragezo cyose gishobora kwihanganirwa.
Imana ntizadukundira kugeragezwa ibiruta ibyo dushobora. Izaducira akanzu maze dushobore no kureka gukora icyaha: Tureke ubusambanyi,dushobore gufunga iminwa yacu mu gihe ishobora kuvuga ibikomeretsa cyangwa ibinyoma, cyangwa guhunga ikintu cyose gishobora kugukoresha amakosa,… Ahubwo icyiza kuruta, dukwiye guhora dusenga:
“Mube maso, musenge mutajya mu moshya. Umutima ni wo ukunze, ariko umubiri ufite intege nke.”(Matayo26:41)
Dukwiye kuneshereza muri Kristo
Ese muziko ubwo Kristo yarangije umurimo, dushobora kunesha kuko icyaha cyidashobora kutugira umucakara? Mu by’ukuri niba turi muri Kristo, icyaha nticyabona aho kimenera:
“Nuko rero bene Data, turi mu mwenda ariko si uwa kamere y’imibiri yacu ngo dukurikize ibyayo, kuko niba mukurikiza ibya kamere y’umubiri muzapfa, ariko nimwicisha Umwuka ingeso za kamere muzarama.”( Abaroma 8:12-13)
“Ni we wadukijije ubutware bw’umwijima, akadukuramo akatujyana mu bwami bw’Umwana we akunda. Ni we waducunguje amaraso ye ngo tubone kubabarirwa ibyaha byacu.”(Abakolosayi 1:13-14)
Niba uri muri Kristo,wakuwe mu bubata bw’icyaha, ntiwemerewe gukora icyaha n’igihe cyose ugeragezwa ukwiye guhora unesha.
Ukwiye kunesha kuko Kristo yatanze umudendezo.
“Ariko mwebwe ntimuri aba kamere, ahubwo muri ab’Umwuka niba Umwuka w’Imana aba muri mwe. Ariko umuntu wese utagira Umwuka wa Kristo ntaba ari uwe.
Niba Kristo aba muri mwe, nubwo umubiri uba upfuye uzize ibyaha, umwuka uba uri muzima ku bwo gukiranuka.
Ariko niba Umwuka w’Iyazuye Yesu aba muri mwe, Iyazuye Kristo Yesu izazura n’imibiri yanyu ipfa ku bw’Umwuka wayo uba muri mwe.” (Abaroma8:9-11)


text:
Uko ibicuruzwa byawe birushaho gukenerwa, ninako urushaho gukenera amafaranga yo gushora kugirango uzibe icyuho. Bigusaba kugura ibindi bikoresho, cyangwa se kongera abakozi bandi kugirango umusaruro wiyongere.
Ugomba gusohora amafaranga mbere yuko akugarukira no mugihe urimo kugurisha cyane. Ibi cyane cyane bigaragara mu bicuruzwa ngenga bihe. Urugero abadandaza bakunze kugurisha mubihe by’iminsi mikuru, cyangwa ibiruhuko; nko kuri noheri.
Abacuruzi batera imbere bakenera kumenya n’ibihe bacuruza cyane noneho bakabasha guteganyiriza ibyo bihe. Ugomba kuba ufite n’uburyo bwo kubonamwo amafaranga yazigamwe cyangwase ahandi hose wayakura kugirango uzabashe guhangana nibihe nk’ibyo. Inguzanyo zibihe bito nazo zagufasha kubona amafaranga ukeneye mubihe nk’ibi.
Related Posts by Categories


text:
Ku mbuga nkoranyamaga hakwirakwijwe amashusho agaragaza umwana w’umkobwa ufite imyaka 12 hamwe n’umusaza w’imyaka 60 basezeranye imbere y’Imana n’abantu, maze padiri yanga kubasezeranya.
Uyu musaza n’Umufasha we bakomoka mu bihugu by’abarabu, kuri uyu wa mbere akaba ari bwo biyemeje kurushinga imbere y’amategeko ndetse n’imbere y’imana. Gusa abenshi mu batashye ubwo bukwe bakaba bibaza impamvu umuryango w’Umukobwa wemeye gushyingira umwana wabo umusaza.
Gusa umugabo we ni ibyishimo byinshi akaba yatangaje ko yakunze uwo mwana nawe akamukunda.
Yagize ati “ sinitaye ku byo abantu bavuga kuko nge n’umukunzi wange twakundanye igihe kirerekire kandi n’ababyeyi be barabyemera”
Kubaraho bo, bamwe banze gusigira uwo mugabo umugeni we, bavuga ko yaba yashakanye n’umwana abyaye.
Gusa abanyarwanda nibo bagize bati “ agahugu umuco akandi umuco” aho mu bihugu by’amahanga baha uburenganzira buri muntu gushaka igihe ashakiye mu gihe twe abanyarwanda nibura ugomba kuba wujuje imyaka 21.
Niba nibuka neza,CORAN yemerera Abaslamu kurongora abakobwa bato.Uyu muco ubaho cyane mu bihugu by’Abarabu.
Bafite andi mategeko atandukanye n’ayo tumenyereye dusanga muli Bible.Urugero,umuslamu yemerewe kubana n’umugore wo mu gihugu agiyemo,agakwa amafaranga menshi Family ye.Hanyuma yataha akazamusiga.Nibyo bita "temporary wedding" cyangwa "MUTA" mu cyarabu.Nyamara Bible ivuga ko iyo urongoye umuntu,mugomba kubana iteka,kuko muba mubaye umubiri umwe (Genesis 2:24).Ntabwo imana yemera biriya bya Poligamy cyangwa kurongora abana.


text:
Uburyo bukoreshwa n’abamwe mu bagore biyongerera ikibuno bufite ingaruka mbi n’ubwo bakundwa cyane— July 30, 2018
Hari uburyo bwadutse bwitwa Chicken stock bukoreshwa na bamwe mu bagore bashaka kugira ikibuno kinini cyangwa kugira taye bataremanwe mu rwego rwo kugirango bakundwe cyane n’abo badahuje igitsina.
Ikinyamakuru cyitwa face2faceafrica cyanditse kivuga ko hamaze kwandikwa inkuru nyinshi zivuga ububi bw’ubu buryo ko ari bubi ariko bamwe bamenye ubu bwabwo abandi banga kumva bakomeza kubukoresha.
Ku bakoresha ubu buryo usanga muri sosiyete bavugwa yanyuraho bati uriya yiteyeho ikibuno cyangwa yaguze amataye nk’uko usanga bifite inyito zitandukanye abantu babivugamo ariko usanga abo bantu baba batisanzuye muri sosiyete kandi noneho bikaba bitakiri ku bagore gusa n’abagabo bafite bayambara ndetse bakitera ubwanwa kugirango bagaragare ko ari abasore beza bibigango.
Ibi n’ibintu byaturutse mu bazungu bafite amafaranga menshi nka Nick Minaj bajya kwibagisha amabere kugirango ayahindure uko ashaka abasore babasitari bamukunde ndeste n’ibihangano bye bikundwe ariko hakaba n’abagabo bajya kwiteza inshinge kugirango ibitsina byabo bibyibuhe cyangwa bibe binini ariko ubwo buryo bwose bugaragaza ko bugira ingaruka mbi ku buzima bw’ubikoze.
Ifoto y’umugore witeje urushinge kugira amataye kugirango akundwe n’abagabo
Iki kinyamakuru dukesha iyi nkuru kivuga ko ubu buryo bukoreshwa cyane n’Abagore bo muri Congo kuko ngo umugore wo muri icyo gihugu udafite ikibuno adakundwa n’abagabo bigatuma bajyaga gushaka uburyo bwo guterwa urushinge mu kibuno kugirango abyibuhe ikibuno cyangwa agire amataye abagabo batangire kumukunda.
Ubundi iyo miti batera abo bakobwa cyangwa abagore bivugwa ko ari iyo batera inkoko kugirango zikure vuba kandi zibyibushye.
Abirabura bakora ibyo bintu hari igihe uwo muti babateramo iyo ugeze mu mubiri ushobora kudahuza n’amaraso ye akaribwa cyane kandi adafite amafaranga yo gusubirayo kugirango bamutunganye bikamuviramo indwara zitandukanye zirimo kanseri n’izindi zitandukanye.
Abazungu bo babikora bafite amafaranga ku buryo iyo byanze asubirayo bakamuhindura ariko abandi babikora batazi ingaruka zabyo ko bishobora kumuhinduka bikamutwara amafaranga menshi.
Ikindi abatabikoresha bibaza impamvu abantu bajya kwiteza ishinge zo kubabyibuhisha ibibuno cyangwa amataye kandi Imana ifite uko yaremye umuntu ku buryo hari abavuga ko ari uguhinyuza Imana.


text:
Ni muri urwo rwego rero tugiye kurebera hamwe bimwe mu bimenyetso bishobora kukwereka ko impyiko zawe zirwaye. Iyo hashize icyumweru kimwe cyangwa bibiri impyiko zawe zirwaye, utangira kumva utameze neza ukabura ibitotsi ukumva urananiwe kandi nta n’ikintu wakoze.
Bimwe muri ibyo bimenyetso rero harimo:
Kudasinzira neza: Nubona umaze icyumweru cyangwa bibiri uryama kandi ntubashe gusinzira neza uzamenye ko ushobora kuba ufite ikibazo cy’impyiko icyo gihe rero imyanda iba yariyongereye mu mubiri kuku uba utakibasha kwihagarika nk’ibisanzwe kandi tuzi neza ko mu nkari ari ho hasohokera imyanda iba yinjiye mu mubiri.
Kurwara umutwe w’uruhande rumwe ndetse no kunanirwa umubiri wose: Ubusanzwe iyo impyiko z’umuntu zimeze neza biba bishatse kuvuga ko n’amagufwa ye akomeye rwose ndetse n’amaraso akaba ari menshi kandi atembera neza mu mubiri. Iyo zarwaye rero ni ho usanga amagufwa y’umuntu atagikomeye aho aba ashobora kuvunika bya hato na hato ndetse akagira ikibazo cy’amaraso make ari nacyo kivamo indwara ya anemie, umuntu agacika intege umubiri wose ndetse akanarwara umutwe w’uruhande rumwe kandi udakira, icyo gihe impyiko ziba zarafashwe rwose.
Ibibazo ku mubiri bya hato na hato: Aha bishatse kuvuga ko kunanirwa kurya, ubushake bwo kurya bukagenda burundu, uruhu rukumagara cyane. Nubona ibi bimenyetso uzihutire kujya kwisuzumisha kuko bene ibyo biterwa n’uko umubiri uba wananiwe gusohora imyanda kuko impyiko zirwaye.
Gusharira mu kanwa: Abenshi mu bafite ikibazo cy’impyiko bagaragarwaho no gusharira mu kanwa cyane bigatuma nta kintu babasha kurya bityo bakananuka bikomeye kuko ntacyo baba barya.
Kugira ibibazo mu myanya y’ubuhumekero: Kudahumeka neza ni kimwe mu bigaragaza ko umuntu arwaye impyiko bitewe no gukamuka kw’amazi aba ari mu bihaha ndetse no kubura amaraso.
Kubabara bimwe mu bice by’umugongo: Nk’izindi ndwara zisanzwe, impyiko nazo zishobora gutuma umuntu ababara umugongo bikamanuka bikagera mu mayasha no mu maguru ubundi umuntu akagira isesemi ndetse agacika intege umubiri wose.
Guhindura ibara kw’inkari umuntu yihagarika: Iyo wamaze gufatwa neza neza, igikurikiraho ni ukwihagarika inkari zitandukanye yane n’iza mbere, ubundi ukajya ku musarane inshuro zitabarika ujya kwihagarika nta n’amazi wanyoye. Nubona iki kimenyetso uzihutire kujya kwa muganga kugira ngo hasuzumwe ikibitera maze ukurikiranwe hakiri kare.
Src:doctricimo.fr


text:
Kayitesi Immaculate aramagana ikinyoma cya Safari
Kayitesi Immaculate ati “namaganye ikinyoma cya Safali Kazindu Patrick ushaka kunsenyera urugo nyuma yaho antaye mu nzu kuva 2012.”
Safali yashakanye na Kayitesi 2010,aha rero Kayitesi ntiyarazi ko Safali afite abana bane(4) kuko safari yabimubwiye baramaze kubana.
Ikinyoma cy’uwiyita afande kapiteni Safali nta shingiro gifite kuko kayitesi atangaza ko ashyingiranywa na safari ntiyigeze amubwira ko ari demobe.
Safali Kazindu we ntitwabashije kumubona ,ariko Kayitesi Immaculle we twabashije kumubona tuvugana nawe.
Kayitesi Immaculee mu magambo ye bwite yagize ati “ mu buzima nahuye nakaga kuko nashatse umugabo unduta mu myaka gusa ibyo ntacyo byari bintwayue kuko icyo naringamije kwari ukubaka,uyu safari twashakanye ambwira ko ari ingaragu ko atigeze ashaka ariko icyantunguye ni uko nyuma yo gusezerana, gusaba no gukwa nibwo yaje kubwira ko afite bane(4) kuko abo bana baje mu birori by’ubukwe, nyuma bahise baza mu rugo turabana.”
Mu kiganiro ni ikinyamakuru Ingenzinyayo.com twamubajije ku makuru avugwa kw’itandukana rye na safari, mwatandukanye kubera ko ubonye abana yarabaguhishe cyangwa hari ibindi bibazo byari hagati mu rugo?
Kayitesi adusubiza yagize ati “nashatse ngamije kubaka ariko Safali yambereye umugabo mubi kubera ko yarafite abandi bagore byamuviriyemo kwirengagiza inshingano z’urugo kugera naho antaye mu nzu muri 2012 ajya gukodesha Kabeza nanjye nguma muri iyo nzu ntiyigeze agaruka.”
Ingenzinyayo.com ese Safali mwatandukanye ryari? Kayitesi ati “twatandukanye tumaze umwaka umwe gusa tubanye agenda ntwite muri 2011-2012 n’umwana twabyaranye namubyaye tutabana akodesha ukwe nange mba mu nzu yantayemo. Kuva muri uwo mwaka sinongeye kumubona nabwirwaga amakuru ye n’abandi bahuye nawe.”
Ingenzinyayo.com nonese ko Safali avuga ko yaje ukamubuza kwinjira mu rugo byo urabivuga ho iki? Kayitesi yasubije ko ibyo ari ibinyoma ndetse nta nibyigeze bibaho. yagize ati “ ibyo nibyo yahimbye nta kuri kurimo kuko anta ntiyongeye kugaruka mu rugo, nonese ni gute nari kubuza nyiri urugo kwinjira iwe? Na cyane ko nari kuba ngize amahirwe yo kuba aje kureba uwo yabyaye”
Ingenzinyayo.com nonese mu rubanza ruburana ubutane niba ntabanga ririmo waduha uko byagenze?
Kayitesi yagize ati “nyuma y’imyaka ine nibana n’umwana twabyaranye nahisemo kujya kwaka gatanya kuko nubundi twasaga nkaho twatandukanye nubwo byari bitarajya mu mategeko, mbere umucamanza yaciye urubanza ko tugabana imitungo yose igizwe n’amazu uretse inzu ya Kimihurura aho twashakaniye kuko Safali yambwiraga ko ari iy’umugore we mukuru kandi tukimara gutandukana yahise ayinsohoramo nabi musaba no kundeka ngo nshake aho kuba arabyanga.”
Ingenzinyayo.com hanyuma se nyuma yo gutandukana imyanzuro y’urukiko yashyizwe mu bikorwa?
Kayitesi asubiza kuri iki kibazo yagize ati “yego ibi nibyo ntandaro kuko Safali yategetswe gutanga indezo y’umwana twabyaranye ingana n’ibihumbi ijana buri kwezi (100000 frw) kugeza n’ubu yanze kuyatanga ikaba ariyo ntandaro yo kunjujubya ashaka kunsenyera urugo.”
Ingenzinyayo.com hari amakuru Safali yatangaje ko wamushinje inyandiko mpimbano kandi mwarasinyanye muri Ambasade y’u Rwanda mu gihugu cya Uganda byo urabivugaho iki?
Kayitesi asubiza yagize ati “ntabwo nigeze musinyira ibi ni ibihimbano bikabije nta nubwo nigeze njya mu gihugu cya Uganda kandi idosiye yakozwe n’Ubugenzacyaha bwa polisi y’u Rwanda imushyikiriza urukiko araburana arafungwa.” “Iyi dosiye yamufunze kubera kujya muri banki gushaka inguzanyo mu buryo bwe bwihariye kuko yasinye mu mwanya wange ntaho nigeze mpurira n’inyandiko yakaga inguzanyo.”
Ingenzinyayo.com Safali aragushinja ko yagufashije hamwe na murumuna wawe? Kayitesi ati “ ibyo Safali avuga ni ibinyoma kuko umuvandimwe wanjye yakoze ikizamini nkabandi, kandi yabonye akazi naratandukanye nawe yibana nange nibana kuko ntabwo yari kuba adatunze uwo yabyaye ngo atunge rubanda.”
Ingenzinyayo.com Safali aragushinja ko mu gihe yigaga mu gihugu cya Uganda yaguhaga amafaranga ukayakoresha mu nyungu zawe bwite aho wakwishyuye umwenda mwari mubereyemo Banki ndetse ukamubuza no kugaruka iwe mu rugo urabivugaho iki?
Kayitesi yagize ati “jyewe birantangaza ubwo urumva umuntu yakwemera kuguha amafaranga kandi mutabana, ikindi Safali arabeshya ntiyari kuza aho ndi twaratandukanye nta nubwo afite uburenganzira bwo kumvugaho naratandukanye nawe ,naho mu gihugu cya Uganda safari yabeshye abantu ko yari umunyeshuri kandi yakoraga mu mushinga witwa NILE BASIN.”
Ingenzinyayo.com ko Safali yatangaje ko hari ibimenyetso byerekana ko yakennye kubera wowe byo ubivugaho iki?Kayitesi yagize ati “arabeshya kuko yakoze inyandiko mpimbano ntiyishyura ideni rya banki arabihanirwa ibisigaye ni ukumparabika ashaka kuntesha agaciro no kunsenyera urugo kuko yamenye neza ko mfite fiyanse twabyaranye kandi tugiye kurushinga.”
Ingenzinyayo.com ni iki warenzaho kubyakuvuzweho na safali?Kayitesi ati “icyo narenzaho ni uko ibyo Safali yavuze byose ari ibihimbano bishamikiye ku rwango kugeza nkaho yavuze ko namubujije kwinjira mu rugo ,kongeraho ko yakoze ibyaha bitandukanye agakurikiranwa n’ubutabera akabihanirwa.”
Ingenzinyayo.com gusoza ni ubuhe butumwa watanga?Kayitesi ati “burya mu muco nyarwanda turangwa no kugira ukuri ndetse n’indangagaciro ya kirazira ntabwo byari bikwiye gukomeza kubona abanyarwanda barenganya abandi nkuko nararenganye naho inzego bireba kugira uruhare mu nkundenganura.
Ikindi ni uko abazajya bashakana bajya babanza kumenya ko abo bagiye kubana batigeze bashaka kuko ibi nibyo bibyara amakimbirane mu ngo maze ingo zigasenyuka zitamaze kabiri.”
Ubwanditsi


text:
Ni kenshi uzasanga umuntu ataka umugongo akakubwira ko yashize, nyamara bishobora kuba bituruka mu mibereho yawe ya buri munsi. Byagaragaye ko abantu bicara umwanya munini cyane cyane ku bakora akazi kabasaba kwicara amasaha menshi kandi buri munsi, bagira ibyago byo kurwara umugongo. Muri iyi nkuru tugiye kubagezaho uburyo umuntu wicara cyane aba agomba kwitwaramo mu rwego rwo kwirinda guhura n’ibibazo by’umugongo.
Twegereye PT Jean Denys NDORIMANA, inzobere mu kuvura hakoreshejwe ubugororangingo (physiotherapist), agira inama abantu bamara amasaha menshi bicaye.
Ngizi inama zigirwa abo bantu bicara igihe kinini:
1. Kwicara ku ntebe ijyanye n’ameza
Mu gihe uzi ko ukora akazi kagusaba kwicara umwanya munini mu biro, ni byiza ko ugenzura intebe wicaraho ko zijyanye n’ameza. Intebe ijyanye n’ameza igomba kuba ituma umuntu uyicayeho inkokora ze zigomba kuba ziteganye n’ameza, igihe umuntu yicaye umugongo urambuye kandi bikaba bitari busabe ko uzamura amaboko igihe ugiye kwandikira ku mashini.
2. Kwicara ku ntebe zifite akantu gafata umugongo wo hasi ( back support)
Umugongo wo hasi ahanini niwo ugira ibibazo byo kurwara bikaba byiza rero kwicara ku ntebe zigira utuntu dufata umugongo wo hasi.
3. Gufata akaruhuko byibura buri nyuma y’isaha
Ni byiza ko uhindura uburyo wicayemo ugakora imyitozo mito mito nko guhaguruka ukirambura byibura buri nyuma y’isaha imwe, ibi wabyita kwinanura.
4. Kwirinda guterura ibintu biremereye nabi
Igihe ukeneye guterura ikintu kiri hasi wirinda guhina umugongo wonyine ahubwo ugahina amavi kuko iyo uhinye amavi birinda umugongo kuba wakangizwa nibyo bintu uteruye. “Uzumva abantu bavuga ngo nateruye ibintu numva akagufwa ko mu mugongo karaturitse” ibyo biba ku bantu baba bateruye ibintu biremereye batabanje guhina amavi, aho guhina amavi bakunamisha umugongo wonyine.
5. Gukora imyitozo ngororamubiri
Imyitozo ngoramubiri irimo koga, gukora urugendo,nayo ifasha abantu bicara umwanya muremure kutarwara indwara zifata umugongo.
Dore uko bicara mu biro imbere y’imashini
Ese wari uzi ko hari ubufasha ku bantu barwaye umugongo?
Ni byiza kwirinda bimwe mubyo tumaze kuvuga haruguru kuko byangiza umugongo, ariko hari n’ababa barwaye umugongo warabazengereje,ubu rero habonetse inyungariramirire zikoze mu bimera zifasha gufasha ingingo ziba zarangiritse nk’amagufa ndetse n’ibindi bice byo mu ngingo biba bigenda bisaza.Izi nyunganiramirire zirizewe ku rwego mpuzamahanga kuko zibifitiye n’ubuziranendge butangwa n’ibigo bikomeye nka FDA (Food and Drug Admnistration). Muri yo twavugamo nka : Compound marrow powder,Calcium Capsule,Joint Health Capsules...
Uramutse ukeneye izi nyunganiramirire wagana Horaho Life aho ikorera mu mugi wa Kigali mu nyubako yo kwa Rubangura muri Etage ya 3, mu muryango wa 302 na 301 cyangwa ugahamagara kuri 0789433795/0726355630.Ndetse wanasura urubuga rwabo arirwo www.horahoclinic.rw.


text:
Ikigo gishinzwe ubumenyi bw’ikirere mu Rwanda cyasohoye isesengura ku mvura iherutse kwangiza byinshi
Mu itangazo rishyizwe ahagaragara ku mugoroba wo kuri uyu wa mbere tariki 23 Mutarama 2017, n’Ikigo cy’Igihugu gishinzwe Ubumenyi bw’Ikirere (Meteo Rwanda), harimo igisa n’isesengura ry’icyateye imvura yaguye mu ijoro ryo Kuwa Gatandatu Taliki ya 21 Mutarama 2017, mu Mujyi wa Kigali no mu majyepfo y’Intara y’Uburengerazuba ivanzemo umuyaga ikangiza ibintu bitandukanye.
Meteo Rwanda ivuga ko iyi mvura yagwanye umuriri mwinshi bitewe n’uko hari haciyeho iminsi izuba riva bikaba byaratewe n’ubuhehere bw’umwuka bwiganje mu kirere cy’u Rwanda bigatuma hagwa imvura nyinshi.
Ubwo buhehere bw’umwuka ngo bwaturutse mu majyepfo y’Africa.
Muri iri tangazo ryashyizweho umukono n’umuyobozi mukuru w’iki kigo bwana Semafara Ntaganda John, Meteo Rwanda yanahise itangaza uko ikirere gihagaze kuva ku tariki ya 21 kugeza kuya 31 Mutarama 2017.
Kigali: Mu mujyi wa Kigali hateganijwe imvura iringaniye mu bihe bitandukanye izumvikanamo inkuba.
Intara y’Uburasirazuba: Hazarangwa imvura nke cyane cyane mu turere twa Ngoma, Kirehe, Bugesera na Kayonza.
Intara y’Amajyepfo: Hazarangwa imvura nke izumvikanamo inkuba.
Intara y’Amajyaruguru: Hazarangwa imvura nke irimo inkuba cyane cyane mu turere twa Musanze na Burera.
Intara y’Uburengerazuba: Hazarangwa n’imvura nke irimo inkuba.
Iki kigo kandi kivuga ko abaturarwanda bose by’umwihariko abahinzi bakwiye kumenya ko imvura irimo kugwa muri ino minsi atari iy’itangira ry’igihembwe cy’ihinga, hakizezwa ko hazatangwa icyegeranyo kigaragaza imigwire y’imvura y’igihembwe cy’ihinga B (Werurwe-Gicurasi 2017) bitarenze taliki ya 15 Gashyantare 2017.
Uwakenera ibindi bisobanuro akaba yahamagara umurongo utishyurwa 6080.
Christophe Hitayezu


text:
Bishop Rugagi yasobanuye ibijyanye n’umupfumu bivugwako afite muri Kenya anavugako kwifuriza Miss Shanitah umugisha ntaho bihuriye n’ubuhanuzi
Yanditswe na
1 March 2018 saa 00:50'
Bishop Rugagi Innocent, Umuyobozi w’Itorero ry’Abacunguwe ari nawe waritangije mu Rwanda (Redeemed Gospel Church Rwanda), yasobanuye byinshi mu bimaze iminsi bimuvugwaho harimo guhanurira Miss Shanitah ibinyoma,no kuba hari umupfumu yaba afite muri Kenya ngo akaba ariwe umuha imbaraga zikora ibitangaza,ibi byose uyu mushumba yabyamaganiye kure avugako ikitwa umupfumu akimenya iyo hagize uza kwihana naho kubijyanye n’ikiswe ubuhanuzi yahanuriye Shanitah ko azaba Miss Rwanda avugako icyo yakozeari ukumwifuriza umugisha.
Kuri uyu wa Gatatu tariki ya 28 Gashyantare 2018 nibwo Bishop Rugagi Innocent yagiranye ikiganiro n’itangazamakuru maze asobanura byinshi ku bibazo bimaze iminsi bimuvugwaho,asubiza ibibazo bitandukanye yabajijwe n’itangazamakuru.
Bishop Rugagi muntangirio z’iki kiganiro yatangiye abwira umunyamakuru ko akeneye inkunga y’amasengesho, ati “Dukeneye inkunga y’amasengesho, ibigeragezo birahari kandi ukurikije ibyo ubona nawe ubwawe ntakubwiye ngo ibigeragezo birahari, nawe ubwawe urabibona. Kuko iyo ubona urusengero rufungwa nkubwira ko mfite ibyangombwa bya RGB bitwemerera gukorera ku butaka bw’u Rwanda, twasabye akarere karatwemerera bihagarikwa n’umurenge, ibyo rero nabyita ko ari bya bigeragezo bikurikirana”.
Bishop Rugagi ubwo yaganiraga n’itangazamakuru yahakanye ibijyanye n’ubuhanuzi yaba yarahanuriye Umunyana Shanitah ati:"Ntabwo nigeze mvugako Imana imbwiye ko Umunyana Shanitah azaba Miss Rwanda 2018 ahubwo icyo nakoze n’ukumusabira umugisha kuko n’umwana w’itorero kandi n’ababyeyi be n’abakristo mw’itorero ryacu ndetse ni nabamwe mubayobozi bityo kuba narashyigikiye umukobwa wacu nkamwifuriza umugisha ntaho bihuriye no kumuhanurira nuko abantu ariko babitwaye gusa abakristo ba Redeemed Gospel Church Rwanda bazi ukuri kuko ibyo navuze bari bahari ".
Muri aya magambo Bishop Rugagi yakomeje agira ati “Ku itariki 4 Gashyantare nibwo nahamagaye umukobwa witwa Shanita mu rusengero, ise ni Umujyanama mu rusengero ndetse ni Umuyobozi wungirije w’ikiciro cy’abagabo murusengero . Maze kumenyako uyu mwana w’umukobwa ari mumarushanwa ya Miss Rwanda namuhamagaye imbere musabira abakristo ko bamushyigikira nsaba n’Imana nkorera ko yamuha umugisha ikamufasha muri aya marushanwa ndetse nyuma twanamutumiye kuri TV 7 ari kumwe na mugenzi we tubifuriza umugisha tunababaza uko biteguye baramutse batsinze ,urumvako ntabanzi ko nahanuriye umuntu kuba Miss ngo nindangiza mubaze ibibazo nk’ibyo .
- Bishop Rugagi yamaganye amakuru yo guhanurira Shanitah kuba Miss anavuga k’umupfumu bivugwako afite kuri Kenya
Bishop Rugagi yabasabwe n’umunyamakuru gusobanura ibijyanye n’ibivugwako hari umupfumu yaba afite mu gihugu cya Kenya ko ariwe waba umuha imbaraga zatuma akora ibitangaza ,Bishop Rugagi asubiza iki kibazo yagize ati:"Si no muri Kenya gusa bavuga kuko hari n’abagiye bavugako imiti nkorsha nyikura Nigeria ,ati :"Iki cy’ubupfumu bwo muri Kenya ntacyo nzi usibye no kumva umupfumu ahubwo naho namubona nashishikazwa no kugirango ahinduke ibye birangire ,rwose ntamupfumu w’umunyakenya tuziranye yaba umugore cyangwa umugabo ntanaho nteganya no kumenyana nawe kereka azanye imiti ngo ahunge umujinya we kuzarimbuka ".
Ku makuru yavuzwe ko yahunze igihugu nyuma yuko afungiwe urusengero, Bishop Rugagi yavuze ko ntampamvu nimwe yatuma ahunga igihugu.
Yagize ati “Mbere y’uko bamfungira urusengero nari mfite igiterane nagombaga kwigishamo muri Kenya kandi cyari cyaratangajwe. Ntabwo rero habayeho guhunga kuko nta deni ry’umuntu mfite mu Rwanda, yaba banki cyangwa umuntu ku giti cye. Nta cyampungisha nta kibazo cya politike mfitanye n’igihugu, nta cyatuma mpunga, nta n’ubwo nahunga kandi ngo nongere nze hano.”
Bishop Rugagi yavuze ko ku ku Cyumweru gitaha, abayoboke b’Itorero rye bazateranira mu ihema rya Camp Kigali mu gihe agitegereje ko ubuyobozi bumwemerera agakora ibyo asabwa hanyuma agakomeza gusengera mu nyubako iri hafi yo kwa Rubangura yari asanzwe asengeramo.
Joel Sengurebe/Mr Jo Gospel Promoter
Imail :Sengujoe@gmail.com
Tel:+250783103298


text:
Umubyinnyi wa Cindy Sanyu ukomoka muri Uganda yakojejwe isoni n’ umwambaro utamukwira yagiye ku rubyiniro yambaye bikarangira umwambitse ubusa imbere y’ imbaga y’ abantu.
Igitaramo kiswe Comedy store cyabaye kuri uyu wa Kane taliki ya 08 Werurwe 2018. Cyari cyatumiwemo umuhanzikazi Cinderella Sanyun bakunze kwita Cindy ubwo yazanaga n’ abakobwa basanzwe bamubyinira kubera kwambara impenure byarangiye zimukojeje ikimwaro imbere y’ imbaga y’ abantu barenga ibihumbi 5 bari baje kureba abanyarwenya.
Amakuru arimo gukwirakwizwa hirya no hino yavugaga ko Atari ubwambere uyu mukobwa yambaye ubusa ku rubyiniro ko hari ikindi gihe yigeze abyina yambaye umwenda utamukwira biza kurangira uwo mwenda umukojeje isoni imbere y’ imbaga y’ abantu.
Iki gitaramo cyari kitabiriwe n’ abantu batandukanye barimo abahanzi ,abayobozi batandukanye ,ndetse n’ abandi bakunda ibijyanye n’ urwenya bino bita( Comedy ) .
REBA AMAFOTO


text:
Iteka rya Perezida Nimero 30/01 ryo kuwa 09/07/2012 rishyiraho Sitati yihariye igenga Abapolisi mu ngiyo ya 69, isobanura ko gusezererwa nta mpaka ari icyemezo umuyobozi ubifitiye ububasha afata cyo kuvana burundu umupolisi mu kazi ka Polisi.
Ivuga ko gusezererwa nta mpaka bikorwa n’umuyobozi ufite ububasha bwo gutanga akazi iyo umupolisi atagifite ubwenegihugu bw’u Rwanda, yabeshye igihe cyo kwinjizwa mu murimo, amategeko ahana amubuza gukomeza umurimo.
Gusezerwa nta mpaka kandi bikorwa iyo umupolisi yasabye guhagarika akazi akarenza iminsi 15 ataragaruka kandi igihe yahawe cyararangiye, yasabye guhagarika akagenda atarabona icyemezo kimwemerera guhagarika.
Umupolisi kandi asezererwa nta mpaka igihe asize umurimo we cyangwa agasiba nta mpamvu igaragara mu gihe cy’iminsi 15 ikurikiranye cyangwa atazamuwe mu ntera incuro ebyiri zikurikirana.
Inama y’Abaminisitiri kandi yemeje Iteka rya Minisitiri ryirukana burundu ba Su-Ofisiye n’Abawada 34 bo mu Rwego rw’Igihugu rushinzwe Imfungwa n’Abagororwa.
Iteka rya Perezida rigena Sitati yihariye y’Abacungagereza, iteganya ko umucungagereza wese yirukanwa burundu n’umuyobozi ufite ububasha bwo kumuha akazi iyo bigaragaye ko yabeshye igihe cyo kwinjizwa mu murimo; yasohoye muri gereza umuntu ufunzwe kugira ngo akore igikorwa kinyuranyije n’amategeko abigenga.
Yirukanwa burundu kandi iyo yinjije muri gereza cyangwa mu mbago zayo ibintu bitemerewe kwinjizwa; yataye umurimo we nta mpamvu igaragara mu gihe cy’iminsi 15 ikurikiranye; yataye akazi k’uburinzi; yafashije umuntu ufunzwe gutoroka; yacitswe n’umuntu ufunzwe biturutse ku burangare cyangwa ubushishozi bucye.
Umucungagereza yirukanwa burundu kandi iyo afatiwe mu cyuho cya ruswa n’ibindi byaha bifitanye isano; yahannye mu buryo bunyuranyije n’amategeko umuntu ufunzwe; yasabye guhagarika akazi ku mpamvu ze bwite akanga gusubira ku murimo nta mpamvu igaragara igihe ahamagawe, mu gihe cy’iminsi cumi n’itanu.
Yirukanwa kandi iyo yakoze irindi kosa riremereye ryemejwe n’inama nkuru y’Urwego rushinzwe imfungwa n’abagororwa. Kwirukanwa burundu bigira agaciro guhera umunsi umucungagereza yamenyesherejweho icyemezo kimwirukana.


text:
Impamvu 15 zikwiye gutuma dusenga twiyirije ubusa
Umukiristo nyawe uko bwije n’uko bukeye ahora ashishikajwe nuko yarushaho kugirana ubusabane n’Imana, ibi birushaho kumuha amahirwe yo gukura mu buryo bw’umwuka ari nacyo kigero Imana ubwayo iba ishaka kumubonamo. Isezerano rishya hamwe n’irya kera bitwigisha umumaro wo gusenga twiyiriza(guhagarika gufata ifunguro n’ibinyobwa) ukibanda ku masengesho ushaka ubushake bw’Imana. Gusa umuntu ashobora gusenga atiyirije ubusa cyangwa akiyiriza ubusa atasenze.
Reka turebere hamwe kwiyiriza ubusa usenga n’umubaro wabyo, tunarebere hamwe ese abatubanjirije babikoraga bate ? ubuse ho byagakozwe gute? www.agakiza.org twabashakiye icyo bibiliya ivuga n’umumaro wo gusenga kwiyirije ubusa.
1. Imana itanga imbabazi: nuko bateranira I Misipa, bavoma bayabyarira imbere y’Uwiteka. Uwo munsibiyiriza ubusa baravuga bati “twacumuye Uwiteka” maze samweli acirira Abisirayeli imanza I Misipa). Biyirije ubusa nyuma y’imyaka makumyabiri bashaka Uwiteka barira ariko ntibamubone kubera ibyaha byabo kuko icyo gihe basengaga bali n’ ashitaroti. Nyuma Uwiteka yabagiriye imbabazi abaha gutsinda abafilisitiya (1samweli 7:6)
nicyo cyatumye Dawidi yingingira uwo mwana ku Mana, yiyiriza ubusa yihina mu nzu, acura umurambo hasi burinda burya (2 Samuel 12:16)
2. Imana yereka abantu icyo gukora : ubwo basengaga Umwami Mana biyiriza ubusa, Umwuka wera yarababwiye ati “Mundobanurire Barinaba na Sawuli, bankorere umurimo mbahamagariye gukora (Ibyakozw 13:2)
3. Imana yagura impano mu murimo : Nuko bamaze kubatoraniriza abakuru mu matorero yose,basenga biyiriza ubusa, babaragiza umwami Yesu uwo bizeye (Ibyakozw 14:23)
4. Imana ihishura ibihishwe : Nta nyama mutsima naryaga nubwo ari mwiza, nta nyama cyangwa vino, nta cyo nasamiraga kandi sinihezuraga kugeza aho ibyo byumweru uko ari bitatu byose bishiriye (Daniyeli 10:3)
5. Imana iburizamo ibibi ku muntu: Genda uteranye Abayuda bari i shushani bose mwiyirize ubusa munsabire, mumare iminsi itatu ku manywa na nijoro mutagira icyo murya cyangwa munywa. Nanjye n’abaja banjye tuzabigenza dutyo. Uko ni ko nsanga umwami, nirengagije itegeko, kandi niba nzarimbuka nzarimbuka. Esiteri 4:16
6. Imana ihinduriramo umuntu: Amaranayo n’Uwiteka iminsi mirongo ine n’amajoro mirongo ine , atarya umutsima atanywa amazi. Uwiteka yandika kuri bya bisate by’amabuye amagambo y’isezerano. Niyo ya mategeko uko ari icumi (Kuva 34:28)
7. Imana isubukura umubano n’abantu: Uwiteka aravuga ati “ Ariko n’ubu nimungarukire n’imitima yanyu yose mwiyirize ubusa, murire muboroge (Yoweli 2:12)
9.Imana ikomeza umuntu no muzabukuru: noneho amara imyaka mirongo inani n’ine ari umupfakazi. Yahoraga mu rusengero aramya Imana yiyiriza ubusa, asenga ku manywa na nijoro. (Luka 2:37)
10. Imana iha umuntu umunezero: Maze kumva izo nkuru ndicara ndarira, mara iminsi mbabaye, niyiriza ubusa nsengera imbere y’Imana nyir’ijuru (Nehemiya 1:4)
11. Imana yungura umuntu ubwenge: Nsenga Uwiteka Imana yanjye, mushakisha Gusenga no kwinginga niyiriza ubusa , nambara ibigunira, nisiga ivu, hano Gaburiyeli yaje kuza azanwe no kungura Daniyeli ubwenge. (Daniyeli 9:3-5)
12. Imana yemera kwingingika: Nuko Ahabu amaze kumva ayo magambo, atanyaguza imyambaro ye yambara ibigunira, yiyiriza ubusa yirirwa aryamye ku bigunira akagenda abebera . (1 Abami 21:27)
13. Imana yungura umuntu ijambo: Amarayo iminsi mirongo ine ageragezwa n’umwanzi. Muri iyo minsi ntiyagiraga icyo arya, nuko ishize arasonza (Luka 4:2-4)
14. Imana ikuraho guseba: Maze ntegekera kwiyiriza ubusa aho ngaho kuri uwo mugezi Ahava, kugirango twicishe bugufi imbere y’Imana yacu, ngo tuyiyoboze inzira idutunganiye twebwe n’abana bacu bato n’ibintu byacu byose (Ezira 8:2)
15. Imana ikiza indwara: Ariko njyeweho iyo barwaraga nambaraga ibigunira,nkababarisha ubugingo bwanjye kwiyiriza ubusa, ngasenga ncuritse umutwe mu gituza (Zaburi 35:13).
Abakristo bakwiye kumenya akamaro kazanwa no kwiyiriza ubusa,bakamenyako mu kwiyiriza ubusa hasenywa imigambi yose satani aba agambiriye kandi hakavubukamo imbaraga zo gukomeza gukora umurimo mwiza twahamagariwe n’umwami wacu Yesu Kristo tudatsinzwe.
Imana itwigishe kuyisenga by’ukuri tutaryarya!.
Ismael @Agakiza.org


text:
Ni iki cyateye Imana guhana Dawidi ubwo yabaraga abisirayeli?
Kuva kera kose Imana yashatseko umuntu wese yiremeyeko aca bugufi agakorana nayo bya bugufi, Imana ikabera ikatubera umubyeyi natwe tukayibera abana. Niyo mpamvu umuntu wifuje kugendana n’Imana iteka ryose yagiye ahirwa mu nzira ze. na none niko biri Imana ishakako abo yaremwe bose bagenda batunganye mu nzira zihesha Imana icyubahiro.
Nubundi gukora ibarura si icyaha ariko intego icyo yaragamije kugeraho binyuze mw’ibarura nicyo cyaha .? Igitabo cy’ibyo ku Ngoma kitubwirako satani, wahoze urwanya ubwoko bw’Imana ko ariwe na none washutse Dawidi kubara ingabo (1Ngoma21:1).
Satani yarwanyaga abisirayeli bose ntabwo ari umwami nubwo ariwe yakoresheje kuko niwe warigufata umwanzuro bigakunda doreko Bibiliya itubwirako Yowabu yagiriye umwami inama yo kudakora ibarura ariko Inama y’umwami iganza iya Yowabu (1Ngoma21:4)
Satani yatumye umwami Dawidi asuzugura Imana. Dawidi agira ibyiyumviro byuko akomeye kandi agira amatsiko yo kumenya ubutware cyangwa imbaraga afite ashingiye ku mubare w’abantu afite arababara bibabaza Imana cyane. Bibiliya itubwirako babaruye abantu gusa bashoboye kwambara inkota ni ukuvuga abajya kurugamba kurwana.
Satani yasize ibitekerezo muri Dawidi ko naramuka amenye umubare w’abagabo bashoboye kurwana bizatuma yumva akomeye kandi ko yarwana intambara akazitsinda agendeye ku mubare w’ingabo atunze(1Ngoma21:5).
Yowabu umukuru w’ingabo za Dawidi, yagerageje kugira inama Dawidi yo kutabara abisirayeli kuberako byarikuzanira ubwoko bw’Imana igihano (1Ngoma21:3). Bibiliya itubwirako Imana yigeze itegeka Aroni na Mose kubara abisirayeli kandi ntibyabaye icyaha kuko Imana yariyabyivugiye (Kubara 1-4, 19) ariko Dawidi we yashatse kubikora nta jwi ry’Imana yumvise ahubwo yashatse kubikora kugirango agaragaze imbaraga ze afite ashingiye ku mubare w’ingabo zishoboye kurwana, ibi nibyo byababaje Imana kuko bitari bigamije kuyihesha ikuzo.
Nyuma yo kubara abisirayeli Imana yatumye Gadi bamenya wa Dawidi ngo agenda amubwire ahitemo igihano kimwe mu bihano bitatu: Guteza abisirayeli inzara imyaka irindwi(7), guhunga ababisha be amezi atatu, guterwa na mugiga iminsi itatu. Dawidi yarazi inzara uko imera uko yariyaramuriye, Dawidi yari azi guhunga icyo aricyo kuko yari yahunze Sawuli ndetse n’umuhugu we Abusalomu, nicyo cyatumye avugango mpisemo kugwa mu maboko yawe Imana imuteza mugiga.
Dawidi abonye mugiga iteye abisirayeli yihutiye gusaba imbabazi, Uwiteka arakuruka inabi yarikurira abisirayeli , Imana yemera guhendahendwa. Mugiga irahagarara.
Ikintu cyose umuntu yashaka gukora kitagamije guhesha Imana icyubahiro ahubwo kigamije kwihimbaza ni icyaha. Imana ikwiye gushimwa no kubahwa ibihe byose. Kandi icyiza cy’Imana ni umutunzi w’impuhwe n’imbabazi nyinshi kandi itinda kurakara(Yona4:2)
Ismael [email protected]


text:
Dore icyo Imana igushakaho mu kazi kose ukora
Bibiliya itubwirako tugomba gusa nka Kristo mu byo dukora byose, twaba mu rugo, mu biro,mukazi, …dukwiye gusa nka Kristo Yesu munzira izo ari zo zose dutekerezamo no mumibanire yacu n’abandi. Ibi bisobanuyeko, abakristo bagomba gukora uko bashoboye bakamenya Yesu Kristo byuzuye kugirango igihe bamusobanukiwe neza uko asa,barushesho kugira ingeso zisa nize kuri buri muntu,imiryango yabo ,inshuti,n’abagenzi babo bakorana mu kazi.
Nk’abantu b’Imana baha agaciro umurimo, hari ibyo tugomba kuzirikana mu byo twaba dukoramo byose:
1.Imana niyo muyobozi wizerwa.
Ni ngombwa ko abakozi bagomba kugira ababayobora bagomba guha raporo kandi bagomba no kubumvira muri byose,bakanakiranuka mu byo bakora byose .Ariko bakwiye kumenya ko Imana ariyo muyobozi w’ikirenga kandi wizerwa areba byose kandi ko buri wese Izamugororera ibikwiranye n’imirimo ye.
“Mbata ,mwumvire ba shobuja bo ku mubiri muri byose,ntimubakorere bakibareba gusa ngo muse n’abanezeza umuntu,ahubwo mubakorere mutaryarya mu mitima yanyu mwubaha Imana.Ibyo mukora byose mubikore mubikuye ku mutima,nk’abakorera Shobuja mukuru badakorera abantu, muzi yuko muzagororerwa na we muhawe wa murage, kuko mukorera Shobuja mukuru Kristo.Ariko ukiranirwa aziturwa nk’uko yakiraniwe,kandi ntihariho kurobanura ku butoni.(Abakolosayi3:22-25)
2.Ubuhamya bwacu bugaragarira uko twitwaye ku kazi.
Nibyo kuri iyi si nta muntu utunganye, ariko byaba byiza kumenya ko imyitwarire yacu n’uko tubana n’abandi mu kazi bizaba ubuhamya kuri bo.Ese tugaragara dusa na Kristo kandi dukora ibihesha Imana icyubahiro mu mirimo yacu n’abo dukorana?Ni ngonbwa kwerekana urukundo hagati y’abagenzi bacu kandi tukagira umwete mu mirimo yacu ya buri munsi kugirango tube icyitegererezo cy’abatubona.
Mu b’Abatesalonike 4:9-12 hagira hati: “Ariko rero ibyo gukunda bene Data, ntimugomba kubyandikirwa kuko ubwanyu mwigishijwe n’Imana gukundana, ndetse musigaye mukundana na bene Data bose b’I Makedoniya hose.Ariko bene Data turabahugurira kugira ngo murusheho kugira urukundo rusaze kandi mugire umwete wo gutuza mutari bakazitereyemo, mukoreshe amaboko yanyu nk’uko twabategetse kugirango mugendane ingeso nziza ku bo hanze mudafite icyo mukennye.”(1Abatesalonike 4:9-12)
3. Kunda umurimo ukora
Muri iki gihe usanga abantu benshi batishimiye imirimo bakora.Kuko babona binjiza bike bigasa nk’aho ntacyo bakorera bakifuza kubona icyo bakora kibaha inyungu kugira ngo babone byibura ko kumeza haboneka amafunguro ariko bikanga, bigatuma banga akazi bakora.
Abenshi muri twe niko tumeze,iyo tutabonye imyambaro y’igiciro cyangwa ibindi turarikiye ngo tugaragare neza nibwo tuvuga ngo ‘ twanze akazi kacu’ cyangwa tukabona katagendanye n’igihe,tugasa nk’abakorera ubusa ,iyo tutanabanye neza n’abo dukorana na byo bituma dusa n’ababihiwe n’isi.Ariko ntidukwiye kwanga gukora akazi tubonye kuko ari kimwe mu byerekana ko Imana hari icyo yakugeneye kandi ukanayishimira kuko hari benshi baba babuze n’ako wita kabi cyangwa badashoboye gukora kubera impamvu zitandukanye z’ubuzima, ahubwo ukayishima kuko yaguhaye imbaraga ukoresha.
Mu gitabo cyo Gutegeka kwa kabiri hagira hati:“Ahubwo uzibuke Uwiteka Imana yawe, kuko ariyo iguha imbaraga zikuronkesha ubutunzi, kugira ngo ikomeze isezerano yasezeranishije indahiro na ba sekuruza banyu, nk’uko irikomeza muri iki gihe.(Guteg. 8:18)
Bakristo reka twe kwanga imirimo dukora kuko akenshi ituma ducumura tugakora ibyaha, ahubwo dukwiye guharanirako ibyo dukora byose bishimisha Imana, tukanashakashaka urwuri rutoshye tuzabonamo ibyo dukeneye byose.
Sophie @agakiza.org


text:
ADEPR Kacyiru yateguye igitaramo cya pasika cyatumiwemo korali Sauni ya ADEPR Kacyiru
Yanditswe na
28 March 2018 saa 23:51'
Nyuma yo gusoza amasengesho y’iminsi 21 abinjije mubihe bya Pasika, ADEPR paruwasi ya Kacyiru ikomeje ibihe byiza byo guhembuka, aho kuri uyu wa gatanu tariki ya 30 Werurwe 2018 kuva saa kumi n’igice kugeza saa mbiri n’igice z’umugoroba (16h30-20h30) babateguriye igitaramo cya Pasika cyatumiwemo korali Sauni kuva kuri ADEPR Cyahafi.
Ni nyuma yaho kuri iki cyumweru tariki ya 25 Werurwe 2018, itorero rya ADEPR Paruwasi ya Kacyiru, ryasoje amasengesho y’iminsi 21 mu gitaramo cyaririrmbyemo korali Ukuboko kw’iburyo hamwe n’andi makorali yo muri iyi paruwasi. Ni amasengesho yakorewe muri paruwasi yose, aho buri mudugudu wagiye wiharira iminsi 7.
Korali Sauni ya ADEPR Cyahafi yemeje aya makuru ko izataramira kuri ADEPR Kacyiru
Mu rwego rwo kwinjira muri pasika neza, aho abizera baba bibuka urupfu n’izuka bya Yesu Kristo, iri torero rikomeje kwenyegeza umuriro w’ububyutse no guhembuka binyuze mu ndirimbo no mu ijambo ry’Imana.
Gusenga tudasiba, ni ibihe umukristo wese akwiye guhora azirikana kubw’inyungu z’umurimo w’Imana no kwaguka kwawo umunsi ku wundi. Ibi bifasha itorero kwaguka no kurema amashimwe mashya kuri benshi basubizwamo imbaraga kubw’uyu murimo.
Rev.Past. Karangwa Alphonse, umushumba wa Paruwasi ya ADEPR Kacyiru uzwiho ububyutse bw’amasengesho bukomeye
Rev.Past. Karangwa Alphonse, ni umushumba wa Paruwasi ya ADEPR Kacyiru, akaba atangaza ko ADEPR Kacyiru ikomeje gutegura ibihe byiza byo guhembuka. Mu magambo ye yagize ati,”ADEPR Kacyiru dukomeje kubategurira ibihe byiza byo guhembuka. Kuri uyu wa gatanu kuva saa 16h00 kugeza 20h30, twabateguriye igitaramo cya pasika. Tuzaba turi kumwe na korali Sauni guturuka muri ADEPR Cyahafi.”
Igitaramo cyabaye kuri iki cyumweru kikaba cyasozaga amasengesho yatangiriye ku mudugudu wa ADEPR Kinamba, akomereza ku mudugudu wa ADEPR Kabagari, akaba yaraje gusorezwa ku mudugudu wa ADEPR Kacyiru, ari naho hari ikicaro cya Paruwasi ya ADEPR Kacyiru.
Ni mu giraramo cyari kitabiriwe n’abantu benshi bongeye gusubizwamo imbaraga kubw’ibihangano bya za korali zaririmbye muri iki gitaramo ndetse n’abigisha b’ijambo ry’Imana bagiye babafasha mu minsi 21 aya masengesho yari amaze.
Korali Ukuboko kw’Iburyo ikorera umurimo w’Imana mu itorero rya ADEPR Paruwasi ya Gatenga ikaba yarahakoze igitaramo cy’amateka cyafashije abakristo ba ADEPR Kacyiru bari bitabiriye ku bwinshi mu rwego rwo gusoza igiterane cy’amasengesho y’iminsi 21 bari bamazemo iminsi.
Korali Sauni yakajije imyiteguro yo gutaramana n’abo ku Kacyiru bibuka izuka rya Yesu Kirsto
Kuri ubu Korali Sauni ya ADEPR Cyahafi ikaba ariyo igiye kuza kugera ikirenge mu cya Korali Ukuboko kw’Iburyo, nayo igataramana n’abanya Kacyiru, ubwo baraba binjira muri Pasika bibuka urupfu n’izuka bya Yesu Kristo.


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Our Newsletter
Subscribe our Newsletter and receive notifications of new posts by email.
RAB Yatangaje imbuto nshya z'ibigori zera kugera kuri toni 8 kuri hegitari.
RAB Yatangaje imbuto nshya z’ibigori zera kugera kuri toni 8 kuri hegitari.
Amakuru dukesha The New Times agaragaza ko ikigo cy’igihugu gishinzwe ubuhinzi n’ubworozi RAB (Rwanda Agriculture Board) cyasohoye Imbuto nshya z’Ibigori . Ibigori ni Igihingwa kimaze kugira uruhare rukomeye mu Buhinzi bwo mu Rwanda aho mbere kitakundaga guhingwa . Ibi byatewe na Gahunda y’Imbaturabukungu mu buhinzi yo guhinga igihingwa cyagenwe hakurikijwe uturere.
Gutubura izi mbuto byaratangiye ku bufatanye n’ibigo by’imbuto bitandukanye mu rwego rwo kugabanya imbuto zitumizwa hanze y’igihugu ho 60% mu mwaka w’ingengo y’imari wa 2018-2019 ndetse kugera kuri 100% mu mwaka w’ingengo y’Imari wa 2019-2020.
Imbuto zagaragajwe:
1. RHM104: Iyi mbuto igaragaza kwihanganira izuba kandi ikunda cyane ahantu h’ubutumburuke buri murugero guhera kuri metero 900 kugera kuri metero 1800 z’ubutumburuke. Yagaragaje gutanga umusaruro ugeze kuri toni 7.89
kuti hegitari imwe mu duce dutandukanye yageragerejwemo: Rubona (Huye), Cyabayaga (Nyagatare), Karama (Bugesera) na Bugarama (Rusizi) mu bihembwe by’ihinga bya 2013A,2013B na 2014A. Kugeza ubu imbuto zayo ziri gutuburwa na RAB- Ishami ry’Imbuto ( Gasabo, Rubungo kuri hegitari 4.2 ) na Win Win Agri Tech Ltd (Ngoma , Karembo kuri hegitari 2). Ikigo cya RISCO nacyo kiri gutubura iyi mbuto ku buso bwa hegitari 10 (Nyagatare, Karangazi, Gabiro). Barateganya gusarura toni 30 z’imbuto zemewe muri Gashyantare 2017.
2. RHM 1407 : Iyi mbuto yera ahantu h’ubutumburuke buri murugero guhera kuri metero 900 kugera kuri metero 1800 z’ubutumburuke. Iyi mbuto yagaragaje kwihanganira indwara ya Maize Lethal Necrosis (MLN) . Iyi mbuto yageragejwe mu duce tune aritwo Rubona (Huye), Cyabayaga (Nyagatare), Karama (Bugesera) na Bugarama (Rusizi) mu bihembwe by’ihinga bya 2015 A, 2015 B na 2016 A. Yatanze umusaruro ungana na toni 7.87 kuri hegitari imwe muri rusange. Kugeza ubu imbuto z’ibanze zayo ziri gutuburwa na na RAB ishami ry’Imbuto (Rubilizi, hegitari 2), SOZO Company (Gasabo, Kimironko, Kibagabaga hegitari 3.5 ha) na EMFAGM Ltd (Gatsibo, Rwimbogo hegitari 2.5).
3. RHT132: Iyi mbuto iberanye n’ubutumburuke bwa metero 1400-2000. Iyi mbuto kandi yagaragaje kwihanganira indwara ya Maize Lethal Necrosis (MLN). Yageragerejwe muri Rubona, Musanze, Nyagatare na Karama mu bihembwe by’ihinga bya 2013 A, 2013 B na 2014 A igaragaza gutanga umusaruro wa toni 7.89. Imbuto z’ibanze ziri gutuburwa na RAB muri gahunda y’Ibinyampeke (Rubona, Huye kuri hegitari 1 and Cyabayaga, Nyagatare)
4. RHM1409: Iberanye n’ ahantu h’ubutumburuke buri murugero guhera kuri metero 900 kugera kuri metero 1700 z’ubutumburuke. Nayo mwigeragezwa yagagaje kwihanganira indwara ya Maize Lethal Necrosis (MLN) . Yageragejwe ahantu hane : Rubona, Nyagatare-Cyabayaga, Karama na Bugarama mu bihembwe by’ibinga bya 2015A, 2015 B na 2016 A. Yatanze umusaruro ungana na Toni 8.67 kuri Hegitari imwe. Imbuto z’ibanze ziri gutuburwa na RAB muri gahunda y’Ibinyampeke.
5. RHM1402: Iberanye n’ ahantu h’ubutumburuke buri murugero guhera kuri metero 900 kugera kuri metero 1800 z’ubutumburuke. Yageragejwe ahantu hane : Rubona, Nyagatare-Cyabayaga, Karama na Bugarama mu bihembwe by’ihinga bya 2015 B na 2016 A aho yatanze umusaruro ungana na Toni 8.59 kuri hegitari. Nta kigo cy’imbuto cyari cyafata iyi mbuto ngo kiyitubure , kugeza ubu imbuto z’ibanze ziri gutuburwa na RAB muri gahunda y’Ibinyampeke.
6. RHMM111 : Iyi mbuto iberanye n’ahantu hahereye mu rugero kandi hadatumburutse cyane. Iyi mbuto yera vuba cyane kuko yerera muri rusange iminsi 100. Iyi mbuto yageragejwe ahantu hane : Rubona, Nyagatare-Cyabayaga, Karama na Bugarama mu bihembwe by’ihinga bya 2015A, 2015 B na 2016 A . Yatanze umusaruro ungana na Toni 6.16 kuri hegitari muri rusange . Iyi mbuto iracyari mw’igeragezwa riri gukorwa na RAB gahunda y’ibinyampeke n’ikigo Seeds of Trust-Rwanda Ltd.
7. RHMMM113: Iyi mbuto ibasha ahantu h’ubutumburuke kuva kuri metero 900 – 1700. Iyi nayo ni imbuto yera vuba kuko yerera iminsi 110. Iyi mbuto yageragejwe ahantu hane: Rubona, Nyagatare-Cyabayaga, Karama na Bugarama mu bihembwe by’ihinga bya 2015A, 2015 B na 2016 A. Yatanze umusaruro ungana na toni 8.23 kuri hegitari imwe . Imbuto ziyikomokaho zirategurwa na RAB gahunda y’ibinyampeke na Seeds of Trust Rwanda ltd. Nta kigo kirafata iyi mbuto ngo kiyitubure.
8. RHMH1520: Iyi mbuto yo iberanye n’ ahantu hari k’ubutumburuke bwo hejuru ya metero 1800. Yageragejwe ahantu hatandukanye harimo Rwerere, Musanze na Rubona muri 2015 na 2016. Yatanze umusaruro ungana na toni 7.8. Imbuto zayo za mbere ziri gutuburwa na RAB gahunda y’Ibinyampeke.
9. RHMH1521: Iyi mbuto nayo ikunda ahantu hari k’ubutumburuke bwo hejuru ya metero 1800. Yageragerejwe ahantu hatandukanye harimo Rwerere, Musanze and Rubona muri 2015 na 2016 . Imbuto zibanze ziri gutuburwa na RAB ishami ry’imbuto na RAB gahunda y’ibinyampeke.
Byateguwe na NIYIGABA Etienne , email:niyigabat@gmail.com


text:
Uwitwa Umuringa Fridaus mwene Nzayituriki Dominique na Mukangeruka Assia Marie Louise utuye mu mudugudu wa Gakaraza, akagari ka Kimisagara, umurenge wa Kimisagara, akarere ka Nyarugenge, mu mugi wa Kigali; yasabiwe uburenganzira bwo kongera izina Sabline mu mazina asanganywe umuringa Fridaus akitwa Umuringa Sabline Fridaus.
Impamvu atangirwa ni uko yahoze ari umuyisilamu none akaba yarabaye umukirisitu ndetse akanabatizwa izina Sabline mu itorero ry’aba Pentekote.
Akaba asabirwa kwemererwa binyuze mu nzira zemewe n’amategeko kongera izina Sabline mu mazina asanganywe Umuringa Fridaus bityo akitwa Umuringa Sabline Fridaus mu gitabo cy’irangamimerere kirimo inyandiko ye y’ivuka.


text:
Uwize ubukanishi ngo ntashobora kubura akazi kandi asaza akibukora
Abanyeshuri barangije kwiga ubukanishi mu ishuri ryigenga rya EMVTC Remera muri Gasabo bemeza ko butanga akazi gahoraho kandi kinjiza amafaranga vuba.
Babitangaje ubwo abarirangijemo bahabwaga impamyabushobozi zabo zemewe n’Ikigo cy’igihugu giteza imbere imyuga n’ubumenyingiro (WDA), ku cyumweru tariki 03 Ukuboza 2017.
Abahawe impamyabushobozi ni abanyeshuri 382 bize ubukanishi bw’imodoka mu gihe cy’umwaka umwe, muri bo abakobwa bakaba ari 30.
Uwineza Aline waje muri iryo shuri arangije icyiciro rusange cy’amashuri yisumbuye ahamya ko akunze umwuga we.
Agira ati “Ndi mu iyimenyerezamwuga nakoraga neza, ku buryo n’abankuriye mu igaraje bampaga ku mafaranga twinjije nkikenura.”
Akomeza agira “Abandi bakobwa na bo nibatinyuke baze bige, bakore cyane kuko udakoze ntacyo wageraho kandi bazabishobora kuko na twe twabigezeho.”
Mugenzi we ati “Kera hari abavugaga ko umuntu yiga imyuga ari uko ibindi byamunaniye. Ubu si ko bimeze, nk’ubukanishi butanga akazi gahoraho, akazi katagira ‘pansiyo’ ndetse katanagira amasaha ari ko gatanga n’amafaranga mu gihe gito.”
Umuyobozi w’ishuri ryigenga rya EMVTC Remera, Nshimiye Jacques avuga ko abanyeshuri barangije muri icyo kigo badatinda kubona akazi.
Ati “Kugeza ubu mu banyeshuri basaga 950 twasohoye, 80% bafite akazi kabahemba. Benshi mu basigaye bakomeje muri kaminuza kuko hari abaza hano barangije amashuri yisumbuye bashaka kumenya umwuga w’igihe gito.”
Akomeza agira ati “Kugira ngo tubone integanyagisho tubifashwamo na WDA bigatuma dushobora gushyira mu bikorwa gahunda zo kwigisha imyuga nk’uko Leta ibyifuza ndetse tukanayishimira kubera inama itugira.”
Yongeraho ariko ko bagifite ikibazo gikomeye cy’abarimu b’inzobere mu kwigisha ubukanishi ndetse no kutagira ibikoresho bihagije abanyeshuri bimenyererezaho kuko ngo bihenze cyane.
Kimenyi Burakari, umuyobozi ushinzwe uburezi mu Karere ka Gasabo yabahamagariye kuzaba inyangamugayo mu mirimo yabo.
Agira ati “Murasabwa kuba inyangamugayo, mukagira ubupfura no gukunda akazi, mwirinde gushaka gukira vuba.”
Akomeza agira ati “Umukiriya ntazakubwire kumugurira icyuma gishya ngo umugurire igishaje, hari ababikora. Ubunyangamugayo n’ubwenge mufite ni byo bizatuma ibyo mukora ibiramba.”
Ibitekerezo ( 1 )
Hhhhhhhh, nundi wese wahize abibonye ntiyashidikanya kuvuga ko ririya shuli arirya abateka mutwe? Gusa munjye mubeshya abana bomuntara hanyuma aba kgl twarabavumbuye, none mugeze naho mwi combina na ayandi ma shuli abarenze ngo mwigisha gukanika, ese muhora mukora imodoka imwe? Mwabisambo mwe njye nta mwana wiwacu wahagaruka kbs


text:
Ingano y'imboro ni ngombwa
, jye mfite experience kuko iyo ushyutswe ukabona umugabo afite akaboro gato
ucika intege. Mbanye n'umugabo imyaka igera kuri 15 afite akaboro gato kandi kagufi, naramukunze kandi ndamukunda ariko mperutse kugira ibyago mpa undi mugabo
wangenzeho iminsi myinshi yari inshuti y'urugo umugore we yaragiye hanze mu butumwa akana karwara umukozi yigendeye njya kumufasha kumuvuza. tuvuye kwa muganga ari mu ijoro ndyamisha umwana mu cyumba cye maze umugabo ampamagarira mu kindi cyumba nagera numva icyo ambwira arakingura ankururiramo, ntinya gutaka ngo umwana adakanguka bikazasakuza ndamwinginga ngo andeke ansaba gukaresa imboro ye ngo arangize. Narayifashe mbona ntisanzwe ntangira gushyukwana we akoze ku gituba yumva amazi yuzuye ikariso ubwo anyumvisha ku nemera tugaswerana sintahe ntyo, naremeye aranswera ndamuswera dukora uduturu tutatu arancyura ndataha.Icyo nababwira ni uko uwo munsi ntajya nywibagirwa kubera ukuntu imboro
ye yansweye ngira ngo ni bwo bwa mbere numvise imboro
mu gituba
cyanjye iy'umugabo nsa nk'aho ntayizi na mba. Gusa n'ubwo naryohewe bidasanzwe byarantunguye kandi numva ntazasubira na rimwe guca uwanjye inyuma ariko ni ukwihambira ku budahemuka.
Inkuru y'umusomyi utarivuze izina ku Amafoto yo Guswerana na Commentaire Zishyushye
Inkuru Bisa:


text:
Abantu benshi bajya bibaza impamvu iyo baryamye barota bakora imibonano mpuzabitsina nyamara ntibamenye muby’ukuri ikiba kibyihishe inyuma. Igitabo LOVE SPELLS cyanditswe na Marianne Vicelich kivuga ko ushobora kurota ukora imibonano mpuzabitsina bitewe n’ibyo uba wiriwemo ahanini usanga biba byinganjemo ibiganiro by’imibonano mpuzabitsina.
Rimwe na rimwe hari igihe ushobora kurota ukora imibonano mpuzabitsina n’umukunzi wawe mwatandukanye kandi nyamara mutarigeze mukorana icyo gikorwa mu gihe mwari mukiri kumwe (mugikundana) ariko nyuma ukisanga warose mukorana imibonano mpuzabitsina, aha bisobanura ko mushobora kuba mugiye gusubirana mukongera gukundana.
Hari n’abandi barota bari gukorana imibonano mpuzabitsina n’icyamamare runaka. Aha biba bisobanuye ko uba waramuhariye igice kinini cy’ibitekerezo byawe kandi akenshi uba umutekerezaho ibijyanye n’imibonano mpuzabitsina bityo waryama akakugaruka mu ndoto ukisanga uri gukorana icyo gikorwa na we mu nzozi wabyuka ukamubura.
Ushobora nanone kurota ukorana imibonano mpuzabitsina n’umukoresha wawe. Ibi biba byerekana ko utiyizeye mu mwanya urimo w’akazi ahubwo ukaba uhora utekereza ko nuramuka ukoranye imibonano mpuzabitsina n’umukoresha wawe ari bwo uzumva utuje kuko wumva ko atakwirukana kandi mukorana imibonano.
Iki gitabo kandi kivuga ko hari ubwo ushobora kurota uryamanye n’umukoresha wawe kuko ushaka kuzamurwa mu ntera kandi ukabona nta kindi bizaturukaho uretse kuryamana na we.
Kurota ukora imibonano mpuzabitsina n’uwo mukundana, byo bisobanuye ko wakuruwe na we akagutwara intekerezo (attraction) kubera ko wamukunze bidasanzwe ariko kwigarura bikaba byarakunaniye ukagera n’aho utangira kujya urota muri gukorana imibonano mpuzabitsina
Inzozi ni kimwe mu bintu biranga umuntu mu buzima bwe bwa buri munsi, gusa ibyo turota biba bitandukanye bitewe ahanini n’ibyatubayeho mu munsi uba warangiye cyangwa nibyabaye mu minsi myinsi yashize. Ni byiza rero ko dusobanukirwa n’ibyo tuba twarose kuko akenshi biba bifite ubusobanuro.


text:
’1930’ yafunze amarembo burundu
Urwego rw’Imfungwa n’Abagororwa (RCS) rwatangaje ko imfungwa n’abagororwa b’igitsina gore 607 bari basigaye mu cyahoze ari Gereza ya Kigali (1930) bamaze kwimurirwa i Mageragere aho iyi Gereza yimuriwe.
Iki gikorwa cyo kwimura imfungwa n’abagororwa bari bafungiwe muri 1930 bajyanwa i mageragere, cyaratangiye mu kwezi kwa Gashyantare 2017 himurwa abagabo bagera ku 3000 bari bafungiye muri1930.
Kuri iki cyumweru hakaba himuwe n’abagore 607 bari basigaye, 1930 ubu ikaba nta mfungwa n’umugororwa ukiyibarizwamo nk’uko umuvugizi wa RCS, SSP Sengabo Hillary, yabibwiye itangazamakuru.
SSP Sengabo akaba yanatangaje ko igikorwa cyo kwimurira abagororwa i Mageragere cyahereye ku bagabo, kuko inyubako z’abagore zari zitaruzura neza kuburyo zabakira.
Ahahoze 1930 hakaba hateganyirijwe abikorera ku giti cyabo bazahubaka amacumbi agezweho, muri gahunda yo kubonera abantu amacumbi aciriritse ariko ajyanye n’igihe.
Aya macumbi azubakwa ku gice kinini cy’ahahoze iyi gereza, ariko imwe mu nyubako z’iyi gereza yubatswe kera ntizasenywa, ahubwo izasigara igirwe igicumbi cy’amateka.
Ibitekerezo ( 4 )
Amacumbi arakenewe
Hariya hantu ni heza cyane hakwiye amacumbi koko, abikorera bagire vuba icyobazo cy’amacumbi aciriritse kirakomeye
ESE koko gereza ishobora kuba igicumbi cy’umuco?
Cyangwa se byahindurirwa inyito yindi.
Ababishinzwe badufasha kumvikanisha ubwo busobanuro neza.
Murakoze.
Yali imaze imyaka 88.Mu bantu bafungiwemo,harimo ingeri zose:President,ministers,Depite,doctors,engineers,abahinzi,etc...Bose bafungiwe ibyaha cyangwa akarengane.Nubwo gereza ya 1930 ivuyeho,isimbuwe n’indi ya Mageragere.Ariko tujye twibuka ko hari igihe Gereza zose zo ku isi zizavaho burundu.Kimwe n’indwara,ubusaza,intambara,ubukene,urupfu,etc..
Ubwami bw’imana cyangwa ubutegetsi bw’imana,nibuza buzakuraho abantu bose babi banga kumvira imana,busigaze abantu beza gusa. Byisomere muli imigani 2:21,22.Noneho buhindure isi paradizo.Niyo mpamvu dusenga imana buri munsi tuyibwira ngo"Let your kingdom come" (Ubwami bwawe nibuze).Buri hafi cyane.Shaka imana kugirango uzabubemo.